Banyak kesan negatif nikotin bukan lagi dalam senarai racun

0

BANGI, Isnin – Kementerian Kesihatan (KKM) membuat keputusan menyahsenarai bahan nikotin daripada senarai racun di bawah Akta Racun 1952 menimbulkan kebimbangan masyarakat berkaitan penggunaan penggunaan rokok elektronik atau vape yang tinggi dalam golongan generasi muda.
Ketua Dewan Ulama Pas, Datuk Ahmad Yahaya berkata, ia bukan sahaja dilihat membelakangkan usaha ke arah pelaksanaan dasar
Generational End Game (GEG)
, bahkan seolah-olah menggambarkan KKM tunduk kepada tekanan pihak tertentu.
“Saya menggesa KKM tampil bertanggungjawab segera membentangkan Rang Undang-undang (RUU) Kawalan Tembakau dan Merokok bagi memastikan pengawalseliaan terhadap produk rokok selain merealisasi dasar GEG berkaitan larangan merokok serta pemilikan produk rokok kepada generasi muda yang lahir pada tahun 2005 dan ke atas.
“Malangnya, penggubalan akta ini tidak dapat disempurnakan dalam pembentangannya dalam sidang Dewan Rakyat bagi sesi Parlimen ke-14 yang lalu akibat tekanan pihak yang berkepentingan,” ujarnya dalam kenyataan media hari ini.
Menteri Kesihatan, Dr. Zaliha Mustafa mengesahkan KKM dalam proses untuk mengeluarkan produk cecair atau gel nikotin dalam Akta Racun 1952 sebelum melaksanakan cukai terhadap penggunaan rokok elektronik (e-rokok) dan vape pada Khamis lalu.
Sehari sebelum itu, media melaporkan, kerajaan mula melaksanakan cukai ke atas penjualan cecair vape untuk rokok elektronik pada kadar 40 sen setiap mililiter (ml).
Tambah Ahmad, sekiranya penggunaan penggunaan rokok mahupun vape tidak dikawal, ia akan memberi masalah yang lebih besar kepada sektor kesihatan dan meningkatkan implikasi negatif penyakit berpunca daripada pengambilan nikotin yang sangat popular dalam kalangan orang muda.


Dewan Rakyat lulus RUU Pemansuhan Hukuman Mati Mandatori 2023

0

BANGI, Isnin – Dewan Rakyat hari ini meluluskan Rang Undang-Undang (RUU) Pemansuhan Hukuman Mati Mandatori 2023.

RUU itu diluluskan dengan lebih suara bersetuju selepas bacaan kali ketiga oleh Timbalan Menteri Undang-Undang dan Reformasi Institusi, Ramkarpal Singh dan dibahas 10 Ahli Parlimen.

Ramkarpal berkata, Rang Undang-Undang Pemansuhan Hukuman Mati Mandatori 2023 adalah suatu akta ‘omnibus’ kerana merangkumi pindaan kepada Kanun Keseksaan, Akta Senjata Api (Penalti Lebih Berat) 1971, Akta Senjata 1960, Akta Penculikan 1961, Akta Dadah Berbahaya 1952, Akta Perdagangan Strategik 2010 dan Kanun Tatacara Jenayah untuk memansuhkan hukuman mati mandatori, mengubah hukuman yang berhubungan dengan pemenjaraan sepanjang hayat dan sebatan dan mengadakan peruntukan bagi perkara yang berhubungan dengannya.

Katanya, hukuman mati mandatori adalah antara hukuman yang dianggap sebagai kaedah di mana keadilan dapat dicapai terutamanya apabila membabitkan kesalahan kejam.

Artikel berkaitan

3 pemimpin BERSATU sokong Proklamasi Orang Melayu

Kajian semula pakaian pramugari MAS mampu henti stigma

Elak normalisasi gugat agama Islam, sensitiviti perlu dijaga

UMNO Hilang Idealisme Parti Kerana Ada Muslihat Peribadi – ISMA

Annuar Musa bertanding atau tidak, diputus malam ini

“Namun tiada kajian lanjut yang dapat membuktikan bahawa hukuman mati adalah langkah pencegahan jenayah terbaik atau berkesan.

“Keberkesanan hukuman mati sebagai satu bentuk pencegahan tidak dapat dipastikan memandangkan terdapat banyak faktor yang mempengaruhi bilangan pendakwaan atau kadar jenayah,” katanya ketika membentangkan RUU itu di Dewan Rakyat hari ini.

Tambahnya, pemansuhan hukuman mati mandatori bertujuan menghormati hak untuk hidup setiap individu di negara ini sambil memastikan keadilan bagi semua pihak.

“Prinsip asas di sebalik setiap hukuman di negara ini adalah pemulihan supaya mereka dapat kembali ke masyarakat dan menjadi individu yang dapat berkhidmat kepada keluarga dan negara selepas selesai menjalani hukuman.

“Statistik Jabatan Penjara (JPM) 2019, menunjukkan tiada kadar
residivisme
 bagi banduan hukuman mati yang diampun dan dibebaskan,” katanya.

Ramkarpal, berkata perundangan sistem keadilan jenayah negara diwujudkan sejak sekian lama dan terdapat banyak peruntukan sedia ada yang dilihat tidak lagi relevan dengan perkembangan jenayah semasa.

Katanya, dalam hal ini keputusan kerajaan berkaitan pemansuhan hukuman mati mandatori dilihat sebagai langkah yang tepat dalam usaha kerajaan untuk mewujudkan sistem perundangan yang dinamik, progresif dan relevan dengan keperluan semasa.

“Bagaimanapun, hukuman gantian kepada hukuman mati mandatori perlu setimpal dengan keseriusan jenayah yang telah dilakukan oleh pesalah dan tidak mengakibatkan ketidaksesuaian dengan hukuman lain yang kurang serius.

“Justeru, hukuman pemenjaraan bagi suatu tempoh berserta dengan sebatan dilihat sebagai hukuman gantian yang paling bersesuaian terhadap 11 kesalahan yang membawa kepada hukuman mati mandatori ini. Kombinasi hukuman pemenjaraan dan sebatan adalah wajar supaya dilihat sebagai hukuman yang lebih berat berbanding hukuman untuk jenayah lain,” katanya.

Tambahnya, dalam memperkenalkan RUU berkenaan, kerajaan tidak hanya mengambil kira kepentingan satu pihak, malah, sudah berjumpa dengan wakil keluarga mangsa.

Katanya, keputusan itu juga mengambil kira beberapa perkara antaranya perasaan keluarga mangsa, hak asasi seorang banduan dan prinsip kesamarataan.

“Kerajaan juga sedang mengkaji pelaksanaan diat termasuk implikasi perundangan dan kewangan kepada kerajaan, pada masa ini Kanun Acara Jenayah memperuntukkan pampasan melalui Seksyen 426.

“Oleh itu, peruntukkan boleh digunakan sehingga konsep diat dikaji dan diteliti oleh pihak kerajaan,” katanya.


Gempa bumi: Bayi disatukan dengan ibunya selepas 54 hari

0

BANGI, Isnin – Seorang bayi yang diselamatkan daripada runtuhan akibat gempa bumi yang melanda selatan Turkiye disatukan dengan ibunya pada Sabtu, kira-kira 54 hari selepas bencana itu.

Vetin Begdas, tiga setengah bulan yang panggil ‘Mystery’ (Gizem dalam bahasa Turkiye) diselamatkan di wilayah Hatay 128 jam selepas gempa bumi melanda negara itu pada 6 Februari.

Bayi itu kemudian dipindahkan ke hospital di Ankara.

Menteri Keluarga dan Perkhidmatan Sosial Derya Yanik menyatukan semula bayi itu dengan ibunya, Yasemin Begdas di wilayah Adana tempat bayi itu sedang menerima rawatan, menurut Agensi Anadolu.

Artikel berkaitan

Jepun Perluas Sekatan Pergerakan COVID-19

Al-Azhar Mesir seru boikot produk keluaran Sweden dan Belanda

Serangan AS di Syria susulan kematian kontraktor mengorbankan 8 pejuang

Maghribi Ikuti langkah Kanada, Sepanyol, Australia Halang Pelancong China Masuk

Lebih Sebulan Baiki Kabel Dasar Laut Tonga

Bayi dan ibu itu disatukan selepas ujian DNA dijalankan. Bapa dan dua abangnya terkorban dalam gempa bumi yang turut meragut lebih 50,000 nyawa.

“Hakikat bahawa bayi itu terselamat dan tidak mempunyai masalah kesihatan menarik perhatian kami dan ia suatu keajaiban,” kata Yanik. – BERNAMA


Had usia teksi, e-hailing seluruh negara dinaikkan kepada 15 tahun

0

BANGI, Isnin – Agensi Pengangkutan Awam Darat (APAD) memaklumkan pelanjutan had usia penggunaan kenderaan teksi dan e-hailing di seluruh negara dinaikkan kepada 15 tahun.

Menurut APAD dalam kenyataan hari ini, langkah itu sejajar hasrat Kementerian Pengangkutan untuk melestarikan industri teksi dan e-hailing ke arah penambaikan sistem pengangkutan negara.

Menurut agensi itu, pelanjutan tersebut terguna pakai bagi kenderaan dalam kelas lesen teksi dan e-hailing yang telah mencapai had usia maksimum bermula 1 Jan tahun ini.

Antara syarat lain ialah semua kenderaan yang akan diberi kelulusan tersebut mematuhi dan melepasi semua syarat pemeriksaan berkala wajib Pusat Pemeriksaan Kenderaan Berkomputer (PUSPAKOM), selain mematuhi syarat operasi lain yang ditetapkan bagi memastikan tahap keselamatan kenderaan, keselesaan pengguna dan imej industri terjamin, menurut kenyataan itu.

Artikel berkaitan

Najib aset strategik ‘beku’ UMNO – Penganalisis

Tiga TPM Cadangan Tidak Masuk Akal – Rosli Ramli

Negeri Sembilan bubar DUN 1 Jun

Khairy jawab Puad, dia tidak guna proksi

Rayuan SIS batalkan fatwa JAIS didengar Ogos depan

“Sehubungan itu, pihak APAD berharap pemain industri teksi dan e-hailing dapat meningkatkan mutu perkhidmatan seterusnya menjadikan perkhidmatan ini sebagai mod pilihan rakyat yang diyakini dan berkualiti,” katanya.

Maklumat dan pertanyaan lanjut boleh didapati di laman portal rasmi APAD iaitu www.apad.gov.my atau hadir terus ke pejabat APAD berhampiran.


Haramkan penggunaan vape, bukan kenakan cukai

0

BANGI, Selasa –
Tindakan kerajaan mengumumkan pelaksanaan duti eksais bagi cecair vape dengan kandungan nikotin pada kadar 40 sen milliliter itu mendapat kecaman orang ramai terutamanya pegawai-pegawai kesihatan.

Timbalan Presiden Ikatan Pengamal Perubatan dan Kesihatan Muslim Malaysia (I-Medik), Datuk Dr Mohamed Hatta Mohamed Tarmizi berkata, kerajaan sepatutnya mengharamkan penggunaan vape yang boleh memudaratkan kesihatan tubuh badan seseorang.

Mohamed Hatta berkata, kerajaan masih mempunyai peluang dan kuasa untuk mengharamkan penggunaan vape sekali gus meluluskan inisiatif bekas Menteri Kesihatan, Khairy Jamaluddin terhadap
Rang Undang-Undang (RUU) Kawalan Produk Tembakau dan Merokok bagi mewujudkan Generasi Penamat Rokok dan Vape yang lahir selepas tahun 2007.

Dalam pada itu, beliau berkata, walaupun Perdana Menteri yang juga Menteri Kewangan, Datuk Seri Anwar Ibrahim memaklumkan cecair atau gel nikotin berpotensi mendatangkan hasil kepada kerajaan yang dianggarkan 2 bilion ringgit, namun ia akan memberi impak besar terhadap sektor kesihatan.

Artikel berkaitan

Cuaca panas: Haiwan juga berisiko kena strok haba

Jumlah Mangsa Banjir Semakin Berkurang

2.8 juta pasport pasca Covid-19 dikeluarkan Jabatan Imigresen

2.59 Juta Populasi Remaja Negara Lengkap Divaksinasi

Penduduk Di Lima Negeri Diminta Waspada

“Kerajaan terpaksa membelanjakan lebih daripada RM6 bilion setiap tahun untuk masalah kesihatan yang berkait rapat dengan rokok dan juga bahan-bahan nikotin.

“Tetapi, cukai yang kerajaan dapat daripada penjualan bahan-bahan rokok dan nikotin ini hanya RM2 bilion, kerajaan sebenarnya membelanja lebih daripada apa yang diperoleh,” katanya ketika dihubungi TV Pertiwi
bagi mengulas mengenai tindakan kerajaan melaksanakan cukai ke atas penjualan cecair vape untuk rokok elektronik (e-rokok).

Tambah Mohamed Hatta, perkara ini tidak memberikan apa-apa keuntungan sekiranya ia dibenarkan kerana kerajaan dianggarkan membelanja lebih RM8 bilion hingga RM9 bilion setiap tahun untuk menangani masalah kesihatan melibatkan rokok serta vape yang mempunyai bahan-bahan nikotin.

Sementara itu, Ketua Unit Kesihatan Awam I-Medik, Dr Mohd Ihsanuddin

Abas turut mengeluarkan kenyataan dengan menyatakan bantahan ke atas pengecualian tampalan, cecair dan gel nikotin dikeluarkan daripada senarai Akta Racun 1952.

Beliau berkata keputusan Menteri Kesihatan, Dr Zaliha Mustafa itu boleh membuka ruang besar khususnya penggunaan dan ketagihan nikotin berleluasa melalui penggunaan rokok elektronik (e-rokok) dan vape tanpa kawalan dalam kalangan masyarakat termasuk kanak-kanak dan remaja.

Sebelum ini Anwar menerusi notis warta Kerajaan Persekutuan mengumumkan pelaksanaan cukai cecair vape untuk rokok elektronik pada 40 sen setiap mililiter (ml).

Selain itu, warta dikeluarkan Zaliha pula menyatakan, tampalan, cecair dan gel nikotin untuk membantu menghentikan tabiat merokok kini dikecualikan daripada Akta Racun 1952.

Pengecualian tersebut terpakai ke atas tampalan dan gula-gula getah nikotin yang didaftarkan di bawah Peraturan-Peraturan Kawalan Dadah dan Kosmetik 1984.


KPM pantau, elak ibu bapa terbeban yuran PIBG

0

BANGI, Isnin – Kementerian Pendidikan (KPM) sentiasa memantau dan memastikan pihak sekolah mematuhi prosedur ditetapkan supaya caj yuran Persatuan Ibu Bapa dan Guru (PIBG) yang dikenakan tidak membebankan ibu bapa.

Menteri Pendidikan, Fadhlina Sidek berkata, KPM melalui Surat Pemakluman Sumbangan Persatuan Ibu Bapa dan Guru pada 15 Sept 2021 telah memberi peringatan kepada sekolah-sekolah agar tidak mengenakan bayaran tambahan dalam sumbangan PIBG dan pematuhan kepada garis panduan yang telah disediakan.

“Peraturan-Peraturan Pendidikan (Persatuan Ibu Bapa Guru) 1998 membenarkan PIBG untuk mengutip apa-apa sumbangan yang diputuskan dalam mesyuarat agung tahunan daripada anggota dan keputusan itu hendaklah dimaklumkan kepada Pengarah Jabatan Pendidikan Negeri yang merupakan Pendaftar Negeri.

“Dalam hal ini, Surat Siaran KPM Bilangan 4 Tahun 2011 Garis Panduan Kutipan/Bayaran Keperluan Persekolahan Di Sekolah Kerajaan dan Sekolah Bantuan Kerajaan adalah berkaitan sebagai rujukan pihak sekolah,” katanya pada sesi soal jawab bagi jawapan lisan di Dewan Negara hari ini.

Artikel berkaitan

Polis percepat siasatan pelajar kecam soalan Sejarah SPM

27 Pati Karam, 2 Maut Dan 6 Hilang

PRN Patut Diadakan Serentak Pru Supaya Memudahkan Rakyat

Peguam Negara tolak representasi Rewcastle-Brown

100 Rumah Di Sandakan Musnah Dipukul Air Pasang

Fadhlina turut menyarankan agar ibu bapa hadir ke mesyuarat PIBG yang dianjurkan pihak sekolah bagi mendapatkan maklumat dan justifikasi berkaitan caj yuran PIBG yang dikenakan.

“Sekiranya ada aduan haruslah dikemukakan secara mengikut aturan dan proses serta sekiranya ada aduan KPM akan kenal pasti dan akan turun bersama pendaftar negeri iaitu Pengarah JPN untuk memastikan pembetulan itu dibuat sama ada melalui mesyuarat ataupun ditetapkan oleh mana-mana peraturan lain di bawah pendaftaran negeri,” katanya.


Lelaki direman muat naik kenyataan berbaur ugutan, perkauman

0

BANGI, Isnin – Polis menahan reman seorang lelaki di Bukit Mertajam, Pulau Pinang semalam kerana disyaki membuat hantaran berbaur ugutan dan perkauman di media sosial.

Setiausaha Polis Diraja Malaysia (PDRM), Datuk Noorsiah Mohd Saaduddin berkata, lelaki tempatan berusia 48 tahun itu memuat naik hantaran berkenaan di akaun Facebook Nasrullah Nasir pada 23 Mac.

Kes disiasat oleh Unit Siasatan Jenayah Terkelas (USJT), Jabatan Siasatan Jenayah (JSJ) Bukit Aman mengikut Seksyen 506 dan 505(c) Kanun Keseksaan dan Seksyen 233 Akta Komunikasi dan Multimedia 1998.

Artikel berkaitan

Dong Jiao Zong Mahu Tulisan Jawi Letak Paling Bawah

Malaysia berpotensi negara maju jika bersihkan rasuah – PM

Bak Kut Teh makanan warisan? Kaji sensitiviti masyarakat dulu – Rais Yatim

ADUN Tronoh Diperintah Bela Diri Dakwaan Merogol

Zahid tidak tahu isu surat RoS tular, usul tambahan disah KDN

“Suspek direman tiga hari bermula hari ini,” katanya dalam kenyataan hari ini.

Noorsiah berkata, PDRM menasihatkan orang awam agar tidak menyalahgunakan media sosial atau sebarang rangkaian komunikasi dengan memuat naik atau berkongsi sebarang bentuk provokasi yang menyentuh sensitiviti agama dan kaum sehingga membangkitkan ketegangan dalam kalangan masyarakat majmuk.

Katanya, polis akan mengambil tindakan tegas tanpa kompromi terhadap mana-mana individu yang sengaja mengancam ketenteraman dan keselamatan awam.


Malaysia kecam tindakan bakar al-Quran di Denmark

0

BANGI, Isnin – Malaysia mengecam sekeras-kerasnya perbuatan keji dan berulang pembakaran kitab suci al-Quran di Denmark pada 24 Mac dan sekali lagi pada 31 Mac lalu.

Dalam kenyataan dikeluarkan Wisma Putra hari ini, Malaysia berkata, ini bukan kali pertama dalam tahun ini perbuatan keji tersebut berlaku di Denmark.

Keengganan kerajaan negara itu menghentikan perbuatan melampau itu tidak boleh diterima sama sekali, walaupun umat Islam di seluruh dunia telah menolak berkali-kali dan mengutuk kerasa perbuatan keji tersebut.

Artikel berkaitan

Tukar tanah wakaf ke tanah rizab Melayu, Perak digesa kaji keputusan

Mahkamah Kuwait perintahkan Jho Low dihukum penjara 10 tahun

Lantikan politik bukan peluang laba politik – BERJASA

Jurulatih bola tampar viral mohon maaf secara terbuka

Empat Tertimbus Lombong Arang Batu Runtuh Di Pakistan

“Perbuatan Islamofobik yang dilakukan pada bulan suci Ramadan, ketika umat Islam dituntut untuk bersabar dan menahan diri, tidak lain daripada bertujuan untuk menyebarkan kebencian dan hasutan keganasan.

“Malaysia menyeru kerajaan Denmark mengambil tindakan tegas ke atas pelaku tersebut dan tidak mengistilahkan perbuatan keji berkenaan sebagai kebebasan bersuara.

“Malaysia juga menggesa masyarakat antarabangsa untuk mengerah usaha dalam memastikan kitab suci agama dihormati sepenuhnya dan dilindungi di samping mengambil tindakan penting dalam memerangi Islamofobia serta menggalakkan hubungan harmoni dan semangat hidup bersama secara aman di kalangan individu berbilang agama selaras dengan asas-asas Hak Asasi Manusia,” kata kenyataan itu hari ini.

Pada 31 Mac lalu, sekumpulan ekstremis anti Islam berhaluan kanan Denmark, Patrioterne Gar Live yang membakar naskah suci Al-Quran termasuk mempamerkan sepanduk anti Islam di hadapan bangunan Kedutaan Turkiye di Copanhagen, Denmark pada Jumaat lalu.


Peguam Negara tolak representasi Rewcastle-Brown

0

BANGI, Isnin – Jabatan Peguam Negara (AGC) sekali lagi menolak representasi dikemukakan Editor Sarawak Report, Clare Rewcastle-Brown untuk membatalkan pertuduhan mengeluarkan kenyataan berunsur fitnah terhadap Sultanah Terengganu, Sultanah Nur Zahirah melalui buku
The Sarawak Report – The Inside Story of the 1MDB Expose
.

AGC menolak representasi tersebut menerusi surat yang diserahkan kepada Tetuan Guok Partnership yang mewakili wanita itu melalui e-mel hari ini.

Berdasarkan surat yang diperoleh pihak media, AGC telah memutuskan bahawa terdapat keterangan yang mencukupi untuk mengekalkan pertuduhan sedia ada terhadap tertuduh.

AGC menyatakan bahawa keputusan itu adalah muktamad dan sebarang representasi lanjut daripada pihak tertuduh tidak akan dilayan melainkan jika terdapat apa-apa perkembangan baharu yang masih belum dipertimbangkan yang mewajarkan kajian semula dibuat.

Artikel berkaitan

64 jemaah hidap jangkitan paru-paru akibat cuaca panas

Nazri Aziz dilantik duta Amerika Syarikat oleh kerajaan lalu – Perdana Menteri

Lebih 200 terkorban, hampir 600 cedera gempa di Kahramanmaras, Turkiye

Tun Mahathir akan bertemu Annuar Musa, bincang bentuk kerjasama

RUU Perkhidmatan Parlimen sedang dimuktamadkan – Azalina

Timbalan Pendakwa Raya, Noor Haslinda Che Seman dan peguam Guok Ngek Seong yang mewakili Rewcastle-Brown ketika dihubungi mengesahkan perkara itu.

Pada 25 Januaro lalu, AGC menolak representasi Rewcastle-Brown sebelum representasi kali kedua difailkan pada 8 Mac.

Representasi itu difailkan berikutan keputusan Mahkamah Tinggi Kuala Lumpur pada 31 Oktober tahun lalu yang menolak saman fitnah difailkan Sultanah Nur Zahirah terhadap wanita itu berhubung dakwaan fitnah membabitkan Terengganu Investment Authority (TIA) dalam buku berkenaan.

Dalam permohonan itu, Rewcastle-Brown berkata, Mahkamah Tinggi telah memutuskan bahawa perenggan dalam buku berkenaan adalah tidak berunsur fitnah, oleh itu pihak pendakwaan akan menghadapi kesukaran untuk membuktikan kes di atas beban pembuktian melampaui keraguan munasabah di dalam kes jenayah tersebut.

Rewcastle-Brown yang berasal dari United Kingdom didakwa di Mahkamah Majistret Kuala Terengganu secara tanpa kehadiran tertuduh pada 23 September 2021 atas pertuduhan itu mengikut Seksyen 500 Kanun Keseksaan yang membawa hukuman penjara maksimum dua tahun atau denda atau kedua-duanya, jika sabit kesalahan.

Permohonan Rewcastle-Brown untuk memindahkan kes tersebut ke Mahkamah Tinggi di sini akan didengar di hadapan Hakim K. Muniandy pada 15 Mei ini. – BERNAMA


Pemain bola sepak Liga Perancis dilarang berpuasa pada hari perlawanan

0

BANGI, Isnin – Pemain pertahanan Nantes, Jaouen Hadjam tidak dimasukkan dalam senarai 19 pemain utama skuad itu untuk berdepan Reims pada Ahad lalu selepas dia enggan menerima arahan tidak berpuasa pada hari perlawanan.

Menurut laporan
Ouest-France
 di Perancis, pemain berusia 20 tahun itu diminta untuk tidak berpuasa pada hari perlawanan Ligue 1 oleh pengurus, Antoine Kombouare.

Kombouare sebelum ini lantang dengan pendiriannya untuk tidak membenarkan pemain beragama Islam berpuasa pada bulan Ramadan ini.

Pada tahun 2009 lalu, ketika membimbing Paris Saint-Germain, Kombouare menyuarakan perkara itu dalam satu siding media.

Artikel berkaitan

Demimu Ayah… gendong bapa sempurnakan tawaf

Palestin serang balas tentera Israel

Remaja Bangladesh terperangkap dalam kontena di Malaysia, meninggal dunia

Gempa bumi: 23 juta penduduk terjejas, angka korban lepasi 5,000

Islamophobia: Batu nisan perkuburan Islam di Jerman diserang

“Saya mempunyai peraturan yang mudah. Tidak ada masalah untuk para pemain berpuasa pada pertengahan minggu tetapi tidak pada hari perlawanan.

“Sesiapa yang berpuasa pada hari perlawanan, dia akan tinggal di rumah. Saya tidak mahu bertengkar dengan pemain atau meletakkan rakan sepasukan mereka dalam masalah. Apabila kamu tidak makan sepanjang hari, ia menjadi sangat sukar,” katanya.

Sementara itu, pengurus Nice, Didier Digard membuat perbandingan situasi bulan Ramadan dalam Liga Perdana Inggeris mendakwa, England lebih terbuka.

“England lebih terbuka berbanding kami berhubung perkara ini dan keputusan mereka tidak berubah.

“Kami memberi sokongan kepada mereka semampu yang boleh dan mereka sentiasa menilai tentang penghidratan makanan.

“Saya tidak pernah menyoal mereka. Kami menilai pemain berdasarkan persembahan, bukan sama ada mereka berpuasa atau sebaliknya,” katanya.

Bulan Ramadan bermula 23 Mac lalu selama sebulan, pemain-pemain di England dibenarkan untuk berbuka semasa perlawanan berlangsung. Mereka diberi masa untuk makan dan minum.

Pengadil di England diarahkan untuk mengenal pasti siapa pemain yang berpuasa sebelum sepak mula- dan bersetuju untuk menghentikan perlawanan pada masa yang sesuai. – AGENSI


Pencarum KWSP boleh mohon pinjaman bank mulai 7 April

0

BANGI, Isnin – Pencarum Kumpulan Simpanan Pekerja (KWSP) yang mempunyai minimum tabungan RM3,000 dalam Akaun 2 dan berusia 40 hingga 50 tahun layak membuat pinjaman bank bermula 7 April ini.
Kemudahan itu disediakan oleh Bank Simpanan Nasional (BSN) dan MBSB Bank.
Dalam satu kenyataan KWSP berkata, pinjaman itu merupakan Fasiliti Sokongan Akaun 2 (FSA2) lanjutan yang dilakukan oleh Kementerian Kewangan untuk membantu ahli KWSP mendapatkan pembiayaan peribadi daripada institusi perbankan.
Simpanan Akaun 2 hanya boleh digunakan untuk membayar pembiayaan peribadi ini menerusi permohonan awal Pengeluaran Bersyarat Berumur 50 Tahun atau 55 Tahun, berdasarkan pengeluaran sedia ada yang dibenarkan di bawah Akta KWSP 1991 (Akta).

Namun, pengeluaran itu adalah bersyarat yang mana pembayaran akan dibuat kepada institusi perbankan apabila pencarum telah mencapai usia 50 hingga 55 tahun.
Tambah KWSP, FSA2 ini akan dilaksanakan dalam dua fasa iaitu fasa satu dilaksanakan untuk ahli berusia 40 tahun ke atas selama setahun bermula 7 April 2023 yang akan bermula pada 7 April 2023 namun tertakluk kepada kesediaan bank yang mengambil bahagian.

Tarikh mula untuk Fasa 2 bagi ahli di bawah usia 40 tahun pula akan diumumkan dalam masa terdekat.
“Di bawah kemudahan ini, semua ahli KWSP warganegara Malaysia di bawah usia 55 tahun boleh membuat notis awal untuk Pengeluaran Umur 50 Tahun atau 55 Tahun, dengan syarat mereka mempunyai jumlah minimum RM3,000 dalam Akaun 2 KWSP mereka.
“Jumlah pembiayaan maksimum telah ditetapkan pada RM50,000, tertakluk kepada baki Akaun 2 KWSP dengan tempoh pembayaran balik sehingga 10 tahun.
“Kadar faedah (konvensional) atau kadar keuntungan (Islamik) yang akan dikenakan oleh bank-bank yang mengambil bahagian di bawah program ini adalah antara 4 peratus hingga 5 peratus lebih rendah serta lebih berpatutan daripada kadar pasaran semasa iaitu 8 peratus hingga 15 peratus”, katanya.
Kemudahan ini disasarkan kepada ahli KWSP yang mempunyai simpanan dalam Akaun 2 dan disokong dengan pendapatan yang berpatutan untuk supaya mereka mampu membayar balik pinjaman dan tidak menjejaskan simpanan persaraan mereka.

Menurut KWSP, proses mendaftar dan mengemas kini nombor telefon bimbit juga perlu dilakukan ahli melalui Self-Service Terminal di mana-mana cawangan KWSP bagi tujuan penerimaan Transaction Authorisation Code (TAC) untuk pengesahan identiti ketika membuat transaksi.

Artikel berkaitan

Masyarakat Perlu Tolak, Kandungan Promosi Identiti Songsang

Ali Biju Tarik Diri, Kukuhkan Hubungan PN Dengan GPS

Saya Beri Guan Eng RM200,000 – Saksi

Pusat Hiburan Menggunakan Khidmat Gro Tumpas

BERSIH Mohon Sembah Tidak Bersetuju Dengan Sultan Johor.

Bagi menyemak kelayakan dan amaun pembiayaan peribadi yang dibenarkan untuk dipohon atau soalan-soalan lazim berkaitan kemudahan ini, ahli KWSP boleh melayari laman sesawang
 https://fsa2.kwsp.gov.my
.


Penjara, sebatan hukuman gantian paling sesuai bagi 11 kesalahan mati mandatori

0

BANGI, Isnin – Pemenjaraan bagi suatu tempoh dengan sebatan dilihat sebagai hukuman gantian paling sesuai bagi 11 kesalahan yang membawa hukuman mati mandatori.

Menteri di Jabatan Perdana Menteri (Undang-Undang dan Reformasi Institusi), Ramkarpal Singh berkata, hukuman gantian perlu setimpal dengan keseriusan jenayah yang dilakukan dan tidak mengakibatkan kejanggalan dengan hukuman lain yang kurang serius.

“Kombinasi hukuman pemenjaraan dan sebatan adalah wajar supaya dilihat sebagai hukuman yang lebih berat berbanding hukuman untuk jenayah-jenayah lain,” katanya ketika membentangkan Rang Undang-Undang Pemansuhan Hukuman Mati Mandatori 2023 di Dewan Rakyat hari ini.

Rang undang-undang itu, yang bertujuan memansuhkan hukuman mati mandatori, mengubah hukuman pemenjaraan sepanjang hayat dan sebatan serta mengadakan peruntukan bagi perkara berkaitan, diluluskan selepas bacaan kali ketiga setelah dibahas oleh 10 Ahli Parlimen.

Artikel berkaitan

Jamal Abdillah akur dan serahkan kepada bekas isteri

17 Premis Dinasihatkan Henti Operasi Sementara

Tuntutan Sulu: Cubaan laksana perintah survei bangunan milik Malaysia gagal

Agamawan, ulama diberi pengecualian tauliah di Pulau Pinang

5 Individu Sedia Jadi Saksi

Melalui undang-undang itu, mahkamah mempunyai budi bicara untuk menjatuhkan hukuman mati atau pemenjaraan bagi tempoh tidak kurang 30 tahun tetapi tidak melebihi 40 tahun dan sekiranya tidak dijatuhkan hukuman mati, hendaklah juga dihukum dengan sebatan tidak kurang 12 kali.

Ia melibatkan Seksyen 121A iaitu kesalahan terhadap Yang di-Pertuan Agong, Raja atau Yang Dipertua Negeri, Seksyen 130C (melakukan perbuatan pengganas), Seksyen 130I (mengarahkan aktiviti kumpulan pengganas) dan Seksyen 302 (kesalahan membunuh) di bawah Kanun Keseksaan.

Ramkarpal berkata, pemenjaraan yang bertempoh juga bertujuan memberikan peluang kepada banduan untuk mengemukakan permohonan parol selepas menjalani suatu tempoh pemenjaraan.

Bagaimanapun, kelayakan parol masih tertakluk kepada sebarang pindaan Seksyen 46E Akta Penjara 1995 (Akta 537).

Selain itu, beliau berkata, penggubalan rang undang-undang tersebut merupakan suatu akta ‘omnibus’ kerana ia merangkumi pindaan kepada Kanun Keseksaan, Akta Senjata Api (Penalti Lebih Berat) 1971, Akta Senjata 1960, Akta Penculikan 1961, Akta Dadah Berbahaya 1952, Akta Perdagangan Strategik 2010 dan Kanun Tatacara Jenayah.

Ramkarpal berkata perundangan sistem keadilan jenayah di Malaysia diwujudkan sejak sekian lama dan terdapat banyak peruntukan sedia ada yang dilihat tidak lagi relevan dengan perkembangan jenayah semasa.

“Dalam hal ini, keputusan kerajaan berkaitan pemansuhan hukuman mati mandatori dilihat sebagai langkah yang tepat dalam usaha kerajaan mewujudkan sistem perundangan yang dinamik, progresif dan relevan dengan keperluan semasa,” katanya.

Dewan Rakyat turut meluluskan Rang Undang-Undang Semakan Hukuman Mati dan Pemenjaraan Sepanjang Hayat (Bidang Kuasa Sementara Mahkamah Persekutuan) 2023.

Rang undang-undang itu bertujuan mengadakan peruntukan bagi bidang kuasa penyemakan sementara Mahkamah Persekutuan untuk mengkaji semula hukuman mati dan pemenjaraan sepanjang hayat yang dijatuhkan terhadap orang yang disabitkan berikutan pemansuhan hukuman mati mandatori.

Turut diluluskan Rang Undang-Undang Kewangan 2023 dan Rang Undang-Undang Levi Keuntungan Luar Biasa (Pengesahan) 2023.

Persidangan Dewan Rakyat bersambung esok. – BERNAMA


Perkataan ‘Rahmah’ pada menu tidak halal kurang sesuai

0

BANGI, Isnin – Makanan tidak halal tidak sepatutnya disenaraikan di bawah inisiatif menu Rahmah yang dilaksanakan oleh kerajaan.

Menurut Ketua Wanita Ikatan Muslimin Malaysia (ISMA), Shazamawati Zam Hashari, ia susulan perkataan Rahmah itu berasal daripada ayat-ayat al-Quran dan makanan tersebut tidak menepati ciri-ciri Islam itu sendiri.

وَلَوْ شَاۤءَ اللّٰهُ لَجَعَلَهُمْ اُمَّةً وَّاحِدَةً وَّلٰكِنْ يُّدْخِلُ مَنْ يَّشَاۤءُ فِيْ رَحْمَتِهٖۗ وَالظّٰلِمُوْنَ مَا لَهُمْ مِّنْ وَّلِيٍّ وَّلَا نَصِيْرٍ

Dan sekiranya Allah menghendaki niscaya Dia jadikan mereka satu umat, tetapi Dia memasukkan orang-orang yang Dia kehendaki ke dalam rahmat-Nya. Dan orang-orang yang zalim tidak ada bagi mereka pelindung dan penolong. – Asy Syura (8)

Jelasnya, berdasarkan ayat di atas, konsep Rahmah itu juga mesti terpilih yang mana semua menu tidak boleh dikategorikan sebagai Menu Rahmah.

Bagaimanapun, mengulas lanjut, katanya, jika peniaga bukan Islam ingin menjual Menu Rahmah, mereka mesti mematuhi ciri-ciri yang dikehendaki oleh Islam.

Artikel berkaitan

MB Kedah dilarang hadiri program kerajaan persekutuan

Amirudin kekal jawatan Menteri Besar Selangor

Pejabat Perdana Menteri pandang serius tindakan pihak salah guna nama, kedudukan PMO

80,000 calon lepasan SPM ditawar ke universiti awam

Pasangan Hina Islam Mungkin Terima Sokongan Luar – BERJASA

“Jadi, apa ciri-ciri yang memenuhi kehendak Islam ini. Pertama, makanan itu mesti halal, halal itu tidak semestinya dapat sijil halal, sebab nak dapat sijil halal ini akan ambil masa sedikitlah tetapi cukup bahannya halal, disembelih, tidak ada makanan tidak halal, arak ke, khinzir ke, tak ada dalam tu kan.

“Yang kedua ia mestilah sihat, maksudnya pemakanan itu seimbang mengikut keperluan badan tu sendiri, cukup karbohidrat, proteinnya dan lemaknya.

“Seterusnya, menu tersebut mesti dihasilkan dalam keadaan yang bersih dan selamat untuk dimakan yang tidak menyebabkan kemudaratan kepada meraka yang makan makanan tersebut. Itu maksud Menu Rahmah menurut pandangan Islam,” katanya.

Beliau berkata demikian kepada TV Pertiwi ketika ditanya mengenai Menu Rahmah tidak halal disokong oleh kerajaan dan dilaksanakan di beberapa tempat ketika ini.

“Sepatutnya non-halal tidak boleh dikategorikan sebagai Menu Rahmah sebab Rahmah tu berkait dengan nama Islam, jadi mesti memenuhi ciri-ciri Islam.

“Jadi, non-halal tidak memenuhi kehendak Islam itu sendiri tak sepatutnya di kategori sebagai menu rahmah lah,” katanya lagi.

Terdahulu,
peniaga bukan Islam yang menjual makanan tidak halal turut mengambil peluang untuk menyediakan Menu Rahmah yang menawarkan harga berpatutan kepada pelanggan.

Menteri Perdagangan Dalam Negeri dan Kos Sara Hidup (KPDN), Datuk Seri Salahuddin Ayub berkata, inisiatif itu bertepatan dengan prinsip Hifz an-Nafs iaitu memelihara persaudaraan, kesaksamaan dan menyantuni semua tanpa mengira kaum serta agama.


Rafizi bagi 4 sebab kenapa kerajaan tidak benar keluar KWSP

0

BANGI, Isnin – Kerajaan tidak membenarkan pengeluaran bersasar Kumpulan Wang Simpanan Pekerja (KWSP) kerana bertanggungjawab untuk menjaga kebajikan rakyat.

Menteri Ekonomi, Rafizi Ramli berkata, kerajaan bukan memilih jalan singkat semata-mata untuk meraih populariti sementara dan tinggalkan beban masalah kepada pimpinan lain di masa hadapan untuk diselesaikan.

“Pagi tadi, beberapa Ahli Parlimen pembangkang protes keluar dewan bila Timbalan Speaker Dewan Rakyat tidak membenarkan usul pengeluaran bersasar KWSP dibahaskan hari ini.

Artikel berkaitan

100 ditipu sindiket tawar penjualan baucer dalam talian – MHO

Dewan Rakyat kecoh ketika bahas usul percaya terhadap PM

PH, BN didakwa cuai selesaikan isu bekalan air Kedah

KKD usaha lindungi wartawan sambilan

Muhyiddin tidak perlu defensif – Nik Nazmi

“Ini sebab mereka tidak faham atau tidak ambil berat masa depan rakyat. Jadi, saya nak jelaskan sikit kenapa kerajaan tidak membenarkan KWSP dikeluarkan secara bersasar.

“Pertama, KWSP diwujudkan untuk pencarum mempunyai simpanan di hari tua. Ia juga mengehadkan keupayaan KWSP untuk mempelbagaikan dan mengukuhkan strategi pelaburan demi mendapat keuntungan yang lebih baik,” katanya di laman Twitter hari ini.

Beliau menambah, kesan kepada pencarum lain walaupun mereka tidak keluarkan wang KWSP kerana pulangan secara keseluruhan akan menjadi rendah.

“Sekiranya pencarum mati sekalipun, simpanan dalam KWSP akan dapat kepada waris,” katanya.

Pembukaan sesi Dewan Rakyat pagi ini, kecoh selepas hampir semua Ahli Parlimen Perikatan Nasional (PN) bertindak keluar dewan.

Tindakan itu dibuat selepas Dewan Rakyat menolak usul dikemukakan Wan Ahmad Fayhsal Wan Ahmad Kamal (PN-Machang) di bawah Peraturan Mesyuarat 18 (1) untuk membincangkan mengenai pengeluaran wang KWSP secara bersasar.

Wan Ahmad Fayshal berkata, usul yang dihantar kepada Yang Dipertua Dewan Rakyat, Datuk Johari Abdul, Jumaat lalu ditolak atas alasan isu itu sudah dijelaskan Perdana Menteri yang juga Menteri Kewangan, Datuk Seri Anwar Ibrahim dan timbalannya sebelum ini.

Timbalan Yang Dipertua, Alice Lau Kiong berkata, keputusan sudah dibuat Johari dan beliau tidak boleh mengetepikannya.

Keputusan Alice itu menyebabkan sebahagian Ahli Parlimen PN berdiri dan Datuk Seri Dr Shahidan Kassim (PN-Arau) mempersoalkan keputusan itu kerana sudah tiada masa lagi untuk usul itu dibincangkan pada sesi kali ini.

Alice tetap tegas dengan keputusannya, menyebabkan Ahli Parlimen PN keluar dewan sebagai tanda protes.


Tentera Israel tembak mati dua rakyat Palestin di Tebing Barat

0

BANGI, Isnin – Dua rakyat Palestin ditembak mati ketika tentera Israel melancarkan operasi di wilayah Tebing Barat yang diduduki, lapor Agensi Anadolu memetik kenyataan Kementerian Kesihatan Palestin.

Sementara itu, menurut Bulan Sabit Merah Palestin, tentera Israel turut menyasarkan Hospital Khusus Nablus dengan ‘bom gas’.

Radio Voice of Palestine melaporkan tentera Israel menyerbu sebuah apartmen kediaman di pinggir Kota Lama di Nablus dan berundur selepas menahan dua pemuda.

Sementara itu, kumpulan Lions’ Den, menerusi satu kenyataan berkata, ahli kumpulan itu bertempur dengan tentera Israel menggunakan peluru dan bahan letupan buatan sendiri.

Artikel berkaitan

Pihak berkuasa Turkiye periksa lebih 100,000 bangunan

Indonesia, India Hantar Bantuan Ke Afghanistan

Hampir tiga juta jemaah berwukuf hari ini

Paludan tidak berhenti provokasi, ancam bakar lagi tiga Al-Quran

70 buah rumah milik rakyat Palestin dirampas Israel

Setakat ini, seramai 94 rakyat Palestin maut termasuk 17 kanak-kanak dan seorang wanita sejak keganasan terbaru meletus, menurut Agensi Berita Palestin Wafa. – BERNAMA


Tiada mogok di Klinik Kesihatan Bangi

0

BANGI, Isnin – Tiada sebarang mogok berlangsung di sekitar Klinik Kesihatan Bangi pagi ini.
Proses rawatan pesakit berjalan lancar dengan bantuan kakitangan serta doktor di pekarangan klinik tersebut manakala urusan pendaftaran mahupun kecemasan juga dilihat tenang.
Menurut salah seorang pengunjung, Muhammad Saipul, 43, proses rawatan ibu beliau berjalan lancar dan agak pantas hari ini.

“Lazimnya, rawatan akan tamat jam 10 hingga 11 pagi, namun hari ini proses agak pantas dan kami selesai pada jam 9:40 pagi.
“Selalunya, temu janji kami pada jam 8 pagi akan selesai pada jam 10 atau 11 pagi tetapi hari ini rawatan ibu saya lebih cepat,”katanya.
Seorang lagi pesakit, Nik Hussein, 67, berkata, pesakit yang datang hari ini tidak berapa ramai, jadi perjalanan ke kelinik pagi itu agak lancar
Tambah Hussein, mogok itu tidak seharusnya dijalankan kerana ia boleh diselesaikan di meja perundingan dan menerusi perbincangan dengan pihak terlibat.

Katanya, sebarang masalah wajar diselesaikan melalui proses yang sah.
Sementara itu, menurut Janail Singh Sindhu,75, kakitangan di Klinik Kesihatan Bangi kebanyakan yang dijumpai profesional dalam menjalankan tugas.

“Apabila perkara seperti mogok ini terjadi, ia akan menjejaskan perkhidmatan kesihatan negara dan melambatkan proses.
“Kerajaan perlu mengambil berat perkara ini untuk mengelakkan isu ini terjadi lebih buruk dan seterusnya menjejaskan perkhidmatan kesihatan negara,” katanya dalam temu bual bersama wartawan TVPertiwi pagi tadi.
Mogok doktor ini dilaksanakan bagi menggesa kerajaan memberikan hak mereka sebagai doktor kontrak seperti penyerapan pegawai perubatan kontrak ke jawatan tetap, kenaikan gaji pokok dan kadar on-call lebih tinggi.

Artikel berkaitan

Beri Rakyat Lahir Selepas Merdeka Status Bumiputera – Kor Ming

Najib minta hakim Collin tarik diri kes 1MDB

Tambang MRT2 percuma sehingga 31 Mac

Jangan ambil kesempatan terhadap Orang Asli

Lebih 6.1 Juta Individu Selesai Terima Dos Penggalak


19 MoU dilaksanakan selewat-lewatnya tahun depan

0

BANGI, Selasa – Kesemua 19 memorandum persefahaman (MoU) bernilai RM170 bilion yang dimeterai antara syarikat Malaysia dengan China ketika lawatan beliau ke Beijing baru-baru ini, akan dilaksanakan tahun ini atau selewat-lewatnya tahun depan.
Perdana Menteri , Datuk Seri Anwar Ibrahim berkata, perkara itu diputuskan bersama rakan sejawatnya, Li Qiang bagi memastikan syarikat yang terbabit dapat memulakan pelaksanaan MoU berkenaan pada waktu yang ditetapkan.
Tambah Anwar, sembilan cadangan lain untuk pemeteraian MoU tidak diterima beliau dan Li Qiang kerana tidak mempunyai perancangan, khususnya untuk pelaksanaan mulai tahun ini atau selewat-lewatnya akhir tahun ini.
“Jadi, yang diputuskan ini adalah syarikat yang dipantau kerajaan Malaysia menerusi Kementerian Perdagangan Antarabangsa dan Industri (MITI ) terutamanya dan kerajaan China di bawah pengawasan Perdana Menteri, Li Qiang iaitu syarikat melaksanakan akhir tahun ini atau selewat-lewatnya tahun depan,” katanya semasa Waktu Pertanyaan Menteri di Dewan Rakyat hari ini.
Beliau menjawab soalan tambahan Datuk Ku Abd Rahman Ku Ismail (PN-Kubang Pasu) mengenai sejauh mana keyakinan Perdana Menteri untuk 19 MoU yang ditandatangani di Beijing baru-baru ini akan diterjemah kepada pelaburan sebenar.


43,019 pelajar sekolah menengah terlibat tabiat merokok

0

BANGI, Selasa – Seramai 43,019 daripada 1.3 juta pelajar sekolah menengah yang disaring menerusi program Kesihatan Oral Tanpa Asap Rokok (KOTAK) terlibat dengan tabiat merokok.
Timbalan Menteri Kesihatan, Lukanisman Awang Sauni berkata, dalam tempoh yang sama hasil saringan yang telah dijalankan terhadap dua juta pelajar sekolah rendah mengesan seramai 341 murid turut terjebak dengan tabiat itu.
“Murid yang dikenal pasti merokok diberikan intervensi berkenaan rokok manakala murid yang tidak merokok diberikan pendidikan kesihatan berterusan bagi memastikan mereka kekal tidak merokok,” katanya pada sesi soal jawab di Dewan Negara hari ini.
Beliau berkata demikian ketika menjawab pertanyaan Senator N. Balasubramaniam yang bertanya mengenai perkembangan terkini pihak Kementerian Kesihatan (KKM) dalam Generasi Penamat-Anti-Rokok (GEGAR-18) dan keberhasilannya.
Tambah Lukanisman, KKM akan terus memperluas program GEGAR-18 untuk memberi pengetahuan perundangan dan pendidikan berterusan bagi mewujudkan persekitaran bebas dari sebarang bentuk amalan merokok.
“Kempen ini juga dijalankan bagi memastikan kumpulan GEGAR-18 ini kekal bebas rokok sepanjang hayat mereka. Kempen GEGAR-18 juga telah dijalankan di sembilan Institusi Pengajian Tinggi (IPT) dengan kerjasama Yayasan Sukarelawan dan Kementerian Pendidikan tinggi.
“Selaras dengan kempen GEGAR-18 ini juga, sebanyak 19 kampus universiti telah melaksanakan program MQUIT Universiti dan buat saringan serta intervensi untuk menghentikan tabiat merokok dalam kalangan pelajar pengajian tinggi,” ujarnya.
KKM juga akan terus memperluaskan kempen GEGAR-18 bagi golongan belia yang tidak memasuki mana-mana IPT melalui kerjasama Majlis Belia Malaysia dan pertubuhan lain yang berkaitan.


Ahli UMNO mula pertikai tindakan Zahid, Anwar

0

BANGI, Selasa –
Bekas Ketua Pemuda UMNO, Khairy Jamaluddin mendakwa, terdapat pertikaian dalam kalangan ahli UMNO terhadap Presiden, Datuk Seri Ahmad Zahid Hamidi dan Perdana Menteri, Datuk Seri Anwar Ibrahim.

Dakwaan sama turut disuarakan bekas Ketua Penerangan UMNO, Shahril Hamdan yang menyatakan, keadaan itu berlaku susulan keputusan Mahkamah Persekutuan menolak permohonan bekas Perdana Menteri, Datuk Seri Najib Tun Razak menyemak semula sabitan dan hukuman dalam kes rasuah SRC International Sdn Bhd.

Menerusi Podcast ‘Keluar Sekejap’ bersama Khairy, Shahril berkata, terdapat implikasi politik pada Ahmad Zahid dan kerajaan yang diterajui Anwar susulan keputusan Mahkamah Persekutuan itu.

“Walaupun perkara ini tidak diakui dan tidak akan disebut secara mutlak dan hakiki oleh mana-maan pihak, memang perkara yang membuatkan UMNO sedia bersama dengan PH adalah dengan harapan Najib dibebaskan.

Artikel berkaitan

ADUN Belantik rebah di bilik air rumah

Najwan tetap tercalon walaupun bersifat perkauman

16 Senator dilantik Ahli Dewan Negara

“Gelombang Abah” lebih besar – Takiyuddin

Kes Taun Kini Dikesan Di Selangor

“Apabila kes ini berlaku seperti minggu lalu, saya sendiri melihat dalam forum atau kumpulan UMNO  di mana orang sudah mula pertikaikan.

“Bibit serangan terhadap Anwar dan Zahid sendiri. Di sinilah ia bermula bagaimana bekas Perdana Menteri, Datuk Seri Ismail Sabri dilemahkan berkenaan dengan kes Najib di mata orang UMNO,” jelasnya dalam siaran Podcast itu.

Dalam pada itu, Khairy yang dipecat UMNO turut bersetuju dengan Shahril dan menyatakan, ada tindak balas kuat dalam kalangan penyokong Najib terhadap keputusan Mahkamah Persekutuan itu.

“Kenyataan Zahid yang bagi saya jawapan beliau munasabah kerana beliau akur dengan keputusan mahkamah.

Sebab dia Timbalan Perdana Menteri, takkan dia nak cakap lebih daripada itu,” ujar Khairy

Bagaimanapun, bekas ketua Pemuda UMNO itu berkata, Ahmad Zahid seorang ahli ‘politik sempurna’ yang mampu menguruskan sebarang ketidakpuasan hati dalam parti.

Najib disabitkan bersalah pada Julai 2020 atas tuduhan salah guna kuasa, pengubahan wang haram dan pecah amanah jenayah ke atas dana SRC berjumlah RM42 juta serta dijatuhi hukuman penjara 12 tahun dan denda RM210 juta.

Beliau menjalani hukuman penjara pada 23 Ogos 2022 selepas Mahkamah Rayuan menolak rayuan beliau diikuti Mahkamah Persekutuan mengekalkan sabitan dan hukuman asal.

Pada Jumaat lalu, Mahkamah Persekutuan menolak permohonan Najib untuk menyemak semula sabitan dan hukuman terhadapnya dengan keputusan majoriti 4-1.


Apa motif Anwar buat kenyataan menyinggung orang Melayu?

0

BANGI, Selasa – Kenyataan Datuk Seri Anwar Ibrahim yang menasihati orang Melayu Islam agar tidak terlalu selesa dan angkuh pada Selasa, dilihat seolah-olah menghina orang Melayu.

Jurucakap Gagasan Bangsa, Aminuddin Yahaya mengakui terkejut dan tidak menyangka kenyataan itu keluar dari mulut seorang pemimpin Melayu yang juga Perdana Menteri.

“Bukan sahaja gambaran terhadap sikap orang Melayu itu tidak tepat, malah dari satu segi dilihat beliau menghina orang Melayu.

Artikel berkaitan

Maszlee Malik buat pemohonan maaf terbuka, sebut skrip lucah

Puspakom tidak lagi monopoli pemeriksaan kenderaan

Banjir di Johor terburuk sejak tahun 2006

Identiti 10 Maut Dirempuh Treler Dikenal Pasti

Jaga keselamatan, Johor diuji bencana banjir sekali lagi

“Kalaulah benar Melayu ini angkuh dan tidak melayan bangsa lain dengan baik, saya rasa sudah lama bangsa lain tidak wujud di negara ini,” katanya dalam satu hantaran di Facebook pada Selasa.

Mengulas lanjut, Aminuddin turut membidas kenyataan Anwar yang menggesa orang Melayu Islam mencontohi kerajaan Kemboja yang majoritinya beragama Buddha begitu menghormati minoriti Muslim di sana dan melantik menteri  dalam kalangan bukan Islam.

“Apakah beliau lupa bahawa negara telah melantik pemimpin bangsa lain dalam Kabinet semenjak merdeka lagi? Malah, sampai jawatan-jawatan kementerian tertentu sudah jadi ‘kuota’ atau ‘tradisi’ buat wakil parti bukan Melayu dan Islam tertentu sejak berpuluhan tahun lamanya.

“Malah di kawasan penduduk Melayu pun ramai bukan Islam menang sebagai wakil rakyat, dengan sokongan dan dokongan padu pemimpin-pemimpin politik Melayu walaupun individu tersebut sudah terbukti rasis serta anti-Melayu Islam.

“Berkenaan dengan iftar yang dianjurkan oleh kerajaan Kemboja, bukankah memang kerajaan Malaysia sudah lama turut meraikan perayaan agama dan kaum selain Islam dan Melayu? Atau apakah tidak cukup sampaikan selepas ini kerajaan perlu mengadakannya di gereja, kuil dan tokong?”,katanya.

Tambah beliau, gesaan Anwar itu tidak menunjukkan naratif keangkuhan orang Melayu Islam seperti yang digambarkan.

Aminuddin juga mempersoal motif sebenar kenyataan itu dikeluarkan, seolah-olah disifatkan sebagai menyinggung perasaan orang Melayu.

“Jadi di mana hujah yang memalitkan naratif ‘keangkuhan’ orang Melayu Islam? Apa motif sebenar Anwar membuat kenyataan yang begitu menyinggungkan ini?

“Jika beginilah sikap dan pemikiran kerajaan terhadap orang Melayu, saya boleh katakan masa depan Melayu sangat gelap malah mungkin akan terhapus secara hakiki walaupun mereka masih wujud secara fizikal,” katanya.


Cecair vape tidak wajar dikeluarkan daripada Akta Racun

0

BANGI, Selasa – Cukai vape tidak boleh disamakan dengan cukai yang dikenakan ke atas rokok.

Sehubungan itu, kerajaan digesa meneliti semula keputusan mengeluarkan cecair vape untuk rokok elektronik (e-rokok) yang mempunyai nikotin daripada Akta Racun 1952 yang disifatkan satu tindakan yang tidak wajar.

Pakar Perubatan Kesihatan Awam, Prof Madya Dr Malina Osman berkata, dari sudut pandangan pengamal kesihatan awam, tindakan tersebut dibimbangi akan mendedahkan rakyat terutamanya para remaja kepada bahaya vape dan rokok elektronik yang disifatkan mempunyai kandungan nikotin lebih tinggi daripada rokok tembakau.

“Vape tidak boleh dikenakan tindakan seperti mana rokok. Saya beranggapan itu adalah merupakan satu langkah atau polisi yang kami pengamal kesihatan awam sangat kesal.

Artikel berkaitan

Ada benarnya kenyataan Tun M – Pakar Perlembagaan

Cagaran caruman, KWSP kaji kaedah baki akaun 2 jadi cagaran peribadi

Ahmad Zahid dedah identiti 10 Ahli Parlimen BN sokong Muhyiddin jadi PM

GEG Perlu Sokongan Wakil Rakyat Demi Selamatkan Dua Juta Nyawa

Rauf Nafi Ada Pihak Tidak Setuju Sulaiman Dilantik Ketua Menteri

“Sebab bila berbuat demikian, apa yang berlaku ialah penggunaan vape ini peraturannya mungkin kita letakkan bawah penguatkuasaan peraturan makanan dan sebagainya yang tidak begitu ketat berbanding dengan kawalan tembakau yang dah sedia ada,” katanya.

Beliau berkata demikian ketika dihubungi TV Pertiwi bagi mendapatkan pandangan berhubung pelaksanaan cukai vape yang dikenakan oleh kerajaan baru-baru ini.

Katanya, cukai yang dikenakan pada Sabtu lalu itu telah menjawab persoalan rasional disebalik pengeluaran cecair vape daripada Akta Racun 1952.

Tambah beliau, penggunaan vape atau rokok elektronik akan semakin berleluasa kesan daripada implikasi kerajaan yang mengenakan cukai terhadap cecair vape.

Dr Malina berkata, pihaknya berharap agar kerajaan dapat menyemak semula peraturan yang mengeluarkan cecair vape daripada senarai racun.

“Bagi pihak kesihatan awam, kita sangat berharap ada semakan semula peraturan yang telah mengeluarkan vape daripada senarai peraturan racun.

“Kita bimbang generasi akan datang terdedah kepada bahaya yang sebenarnya sama berat dengan rokok, malah kandungan nikotin jauh lebih tinggi daripada rokok yang mungkin akan menjejaskan kesihatan terutamanya golongan muda pada hari ini.

Pada 1 April lalu, kerajaan telah meluluskan pelaksanaan cukai ke atas penjualan cecair vape untuk e-rokok pada kadar 40 sen setiap mililiter (ml).

Pada masa sama, warta dikeluarkan Menteri Kesihatan, Dr Zaliha Mustafa menyatakan, tampalan, cecair dan gel nikotin untuk membantu menghentikan tabiat merokok kini dikecualikan daripada Akta Racun 1952.


Cukai vape: Sejarah hitam negara, kes paru-paru rosak akan meningkat

0

BANGI, Selasa – Keputusan kerajaan mengenakan cukai ke atas penjualan cecair vape untuk rokok elektronik yang berkuat kuasa pada 1 April blalu terus mendapat kritikan daripada pelbagai pihak termasuk pengamal perubatan.

Antara kebimbangan yang disuarakan adalah kesan buruk jangka masa panjang terhadap kesihatan rakyat terutamanya golongan muda.

Selain itu, kes kerosakan paru-paru atau EVALI juga dikatakan akan meningkat dalam negara.

Presiden Medical Mythbusters Malaysia, Dr Ahmad Firdaus Mohd Haris yang membidas tindakan itu berkata, kakitangan Kementerian Kesihatan (KKM) perlu bersiap sedia untuk menerima pesakit baharu walaupun pihak berkepentingan tidak kisah berhubung masalah rakyat.

Artikel berkaitan

KPM sedia Program Lima Minit Antirokok/Vape kekang murid ketagih e-rokok

Sultan Selangor titah pelihara hutan simpan kekal

Maszlee beri bayangan bakal kembali dalam kerajaan

Anwar nafi cuba bawa konsep Islam berlebihan

Muhyiddin bebas empat tuduhan rasuah, ini ulasan peguam

“Bila vape dah di ‘halal’ kan nanti walaupun Fatwa kata haram, kita kena
standby
 untuk lebih banyak kes EVALI –
e-cigarette

or vaping product use lung injury
.

“Yang kita kena bersedia adalah untuk buat lebih banyak
 chest tube procedure
. Kena la hafal
safe triangle
 betul-betul seperti
Mid Axillary Line, Lateral edge of Pectoralis Major dan 5th Intercoatal Space,”
katanya.

Menerusi kenyataan di Facebook, katanya, bagi kerajaan cukai adalah utama

untuk memberitahu kepada rakyat berapa banyak hasil yang masuk ke negara.

Walaupun, hasil itu akan menjadi ‘kerugian’ untuk merawat penyakit yang boleh dielakkan.

“
Bagi mereka cukai
comes first
 sebab senang la nak tunjukkan pada rakyat berapa banyak
income
 masuk. Walaupun
income
 tu akan jadi
nett loss
 untuk rawat penyakit yang boleh dielakkan,” katanya lagi.

Tambahnya, duti eksais itu tetap diwartakan Kerajaan Madani walaupun vape difatwakan sebagai haram.

Dalam pada itu, tindakan kerajaan
mengeluarkan nikotin termasuk tembakau, tampalan dan gula-gula getah, cecair dan gel nikotin
daripada senarai bahan terlarang di bawah Akta Racun 1952 juga disifatkan sebagai sejarah hitam kepada negara.

Public Health Malaysia berkata, mengecualikan nikotin daripada Akta Racun sebelum meluluskan RUU Kawalan Produk Tembakau dan Merokok akan menyebabkan kanak-kanak mendapat akses tanpa halangan kepada produk vape yang mengandungi nikotin.

Ia sekali gus membolehkan vape kini boleh dijual, dibeli dan dipromosikan tanpa kawalan termasuk kepada kanak-kanak.

Tambahnya, keputusan menghalalkan jualan vape itu dikatakan bertujuan mengutip cukai daripada cecair vape di mana duti eksais pada kadar 40 sen dikenakan bagi setiap mililiter cecair atau gel mengandungi nikotin yang digunakan untuk rokok elektronik dan vape.

Public Health Malaysia dalam kenyataan di Twitter berpandangan, tindakan kerajaan itu bertentangan dengan keputusan sebulat suara oleh Lembaga Racun yang berfungsi sebagai Penasihat Menteri Kesihatan dalam perihal Racun.

RASMI: Cecair Vape Kini Halal Di Malaysia. 😢

Tanpa sebarang kawalan, sesiapa sahaja termasuk kanak kanak boleh menjual, membeli dan mempromosi vape.

Thread.
pic.twitter.com/avWdsj6q84

— Public Health Malaysia (@health_malaysia)
April 1, 2023

Sebelum ini, media melaporkan Menteri Kesihatan, Dr Zaliha Mustafa mengeluarkan warta menyatakan nikotin termasuk tembakau, tampalan dan gula-gula getah, cecair dan gel nikotin kini dikecualikan daripada Akta Racun 1952.

Pengecualian itu terpakai ke atas tampalan dan gula-gula getah nikotin, yang didaftarkan di bawah Peraturan-peraturan Kawalan Dadah dan Kosmetik 1984.

Sebelum ini, nikotin, dengan pengecualian kepada tembakau, diklasifikasikan sebagai racun Kumpulan C yang hanya boleh dijual doktor dan ahli farmasi.


Di Caprio dedah Jho Low guna RM132 juta bayar dana politik Obama

0

BANGI, Selasa –
Pelakon terkenal dunia, Leonardo Di Caprio mendedahkan,
Low Taek Jho atau lebih dikenali sebagai
Jho Low telah merancang untuk menderma sekitar RM132 juta bagi membantu kempen pilihan semula bekas Presiden Barack Obama pada tahun 2012.

Di Caprio turut terlibat memberi keterangan dalam perbicaraan rasuah ahli politik, 1MDB dan ahli perniagaan dikehendaki Malaysia, Jho Low pada Isnin lalu.

Artikel berkaitan

Gempa ranapkan tinggalan sejarah Kota Gaziantep berusia 2,200

Korea Utara Uji Peluru Berpandu Hipersonik

Tindakan Israel serbu Al-Aqsa hina sensitiviti umat Islam sedunia

Remaja Bangladesh terperangkap dalam kontena di Malaysia, meninggal dunia

Tradisi tembakan meriam iftar di Libya dihidupkan semula selepas 48 tahun

Menurut pelakon filem
Titanic itu
, Jho Low dengan santai berkata, dia mahu menderma kepada parti demokrat dan Di Caprio memberi respons dengan mengatakan wang itu berada dalam jumlah yang banyak.

Di Caprio turut memutuskan hubungan dengan Jho Low pada tahun 2015 selepas wujud keraguan yang berkaitan dengan kehilangan wang berbilion dolar daripada akaun 1MDB.

Di samping itu, undang-undang Amerika Syarikat pula mendedahkan, sumbangan dana untuk kempen politik daripada warga asing adalah satu kesalahan jenayah.


Elaun tambahan diberikan kepada kakitangan perubatan – PM

0

BANGI, Selasa – Kerajaan bersetuju untuk memperluaskan pemberian elaun tambahan kepada kakitangan perubatan di klinik kesihatan (KK) dan jabatan kecemasan yang diminta untuk bertugas selepas waktu bekerja ditetapkan.
Perdana Menteri, Datuk Seri Anwar Ibrahim berkata, persetujuan itu turut membabitkan perluasan waktu termasuk cuti pelepasan mingguan kepada beberapa KK yang dikenal pasti.
Tambah Anwar, pemberian elaun tambahan berkenaan ketika ini tidak termasuk bagi kakitangan perubatan yang bertugas di KK atau jabatan kecemasan.
“Enam premis ini ialah KK yang terbabit dalam projek rintis bagi mengurangkan kesesakan di hospital kerajaan.
“Saya juga sudah arahkan Jabatan Perkhidmatan Awam (JPA) dan Kementerian Kewangan (MoF) mengkaji supaya kemudahan ini dipanjangkan kepada semua, selain pegawai perubatan,” katanya semasa Waktu Pertanyaan Perdana Menteri di Dewan Rakyat hari ini.
Beliau yang juga Menteri Kewangan menjawab soalan tambahan Datuk Seri Madius Tangau (PH-Tuaran) mengenai kesediaan kerajaan meningkatkan kadar elaun ‘on-call’ dalam kalangan pegawai perubatan.


Henti sebar berita palsu, tunggu pengumuman rasmi tarikh hari raya

0

BANGI, Selasa – Jabatan Mufti Selangor menasihati orang ramai agar tidak membuat sebarang spekulasi dan menyebarkan berita tidak benar mengenai tarikh menyambut Hari Raya Aidilfitri tahun ini.

Penolong Mufti Kanan Bahagian Falak agensi itu, Ustaz Hardi Mohamad Sadali berkata, penetapan tarikh 1 Syawal adalah tertakluk kepada pengisytiharan oleh Penyimpan Mohor Besar Raja-Raja
setelah memperolehi hasil cerapan hilal di 29 buah lokasi seluruh negara.

Menerusi satu hantaran video di Facebook agensi itu, beliau berkata, penentuan tarikh tersebut akan menggunakan kaedah cerapan sama seperti penentuan tarikh 1 Ramadan.

“Sekali lagi pada tahun ini, terdapat spekulasi dan khabar angin yang menyatakan 1 Syawal akan jatuh pada tarikh sekian-sekian.

Artikel berkaitan

Sany Hamzan tak layak jelas isu peruntukan Ahli Parlimen pembangkang

ISMA sokong teks rasmi Perlembagaan versi Bahasa Melayu

Rakyat jijik perlakuan rasuah, pemimpin diingat jangan ulangi kesalahan sama

Kerajaan pimpinan Anwar, kerajaan separa perpaduan – Nik Ahmad Kamal

Kenapa hanya dua wakil bukan Melayu dalam MPPK – DAP

“Sebagaimana kita menentukan 1 Ramadan, maka kaedah sama juga kita gunakan dalam penentuan 1 Syawal ataupun kita tentukan awal hari raya iaitu dengan melakukan cerapan terlebih dahulu pada 29 Ramadan, tarikhnya adalah pada 20 April 2023.

“Selepas itu, kita tunggu dengan sabar makluman yang akan disampaikan oleh Penyimpan Mohor Besar Raja-Raja yang akan mengisytiharkan bilakah mulanya awal hari raya,” katanya.

Katanya lagi, tidak menjadi kesalahan untuk umat Islam bersiap sedia menyambut Hari Raya Aidilfitri, namun diingatkan agar tidak menyebarkan berita yang tidak jelas kebenarannya.

Minggu lalu, umat Islam dikejutkan dengan tangkap layar hebahan elektronik Masjid Wilayah Persekutuan di ibu negara yang didakwa memaparkan akhir Ramadan pada 20 April ini.

Paparan itu tular kerana ia menunjukkan seolah-olah bakal mengulangi senario raya mengejut pada tahun lalu apabila anak bulan Syawal tiba-tiba kelihatan dan keesokannya adalah Hari Raya Aidilfitri.

Malah ada dalam kalangan warga maya yang mendakwa kononnya tarikh 1 Syawal sudah pun ditetapkan lebih awal oleh pihak Jabatan Kemajuan Islam Malaysia (JAKIM).

Susulan hantaran itu, JAKIM kemudiannya mengeluarkan kenyataan yang menasihatkan agar umat Islam agar tidak membuat spekulasi sehingga mencetuskan keresahan masyarakat.

Sebaliknya umat Islam diminta akur ketetapan yang bakal diumumkan Penyimpan Mohor Besar Majlis Raja-Raja setelah mendapat perkenan rasmi Yang di-Pertuan Agong sendiri.


Jacinda Ardern dilantik utusan khas tangani keganasan di New Zealand

0

BANGI, Selasa – Perdana Menteri New Zealand, Chris Hipkins pada Selasa melantik Jacinda Ardern sebagai utusan khas Christchurch Call, inisiatif global yang diketuai New Zealand bagi memerangi keganasan dan ekstremisme selepas kejadian tembakan di dua masjid di Christchurch pada 15 Mac 2019 yang membunuh 51 orang.

Utusan khas itu akan melapor terus kepada Perdana Menteri.

Bekas Perdana Menteri itu menolak untuk menerima sebarang imbuhan sebagai utusan khas dan akan memulakan tugas beliau pada 17 April.

“Christchurch Call merupakan keutamaan dasar luar kerajaan dan Jacinda Ardern berperanan untuk memenuhi matlamat menangani kandungan ganas pelampau dalam talian,” kata Hipkins di Wellington.

Artikel berkaitan

Mahkamah Kuwait perintahkan Jho Low dihukum penjara 10 tahun

Malaysia perlu tekan PBB, OIC henti kekejaman Israel

Indonesia bawa keluar warganya termasuk rakyat Malaysia, Myanmar

Pesta Holi dicemari pencabulan ke atas wanita

Tiga rakyat Palestin maut, puluhan cedera dalam serangan Israel

Beliau akan berkhidmat sebagai wakil kanan New Zealand dalam hal berkaitan Christchurch Call.

Christchurch Call ialah inisiatif global merentas kerajaan, sektor teknologi dan masyarakat sivil untuk menangani kandungan pengganas dan pelampau dalam talian. – BERNAMA


Jawapan Anwar di Parlimen kualiti rendah, cacamerba

0

BANGI, Selasa – Ahli Parlimen Tasek Gelugor, Datuk Wan Saiful Wan Jan mendakwa, Perdana Menteri, Datuk Seri Anwar Ibrahim mengelak menjawab soalan yang dikemukakan kepada beliau dalam Dewan Rakyat hari ini.

Malah, katanya, Anwar banyak memberi jawapan yang meleret-leret tanpa fakta yang betul, akta tidak jelas dan ayat cacamerba.

“Tambahan lagi, setakat saya lihat, Perdana Menteri banyak mengelak daripada beri jawapan penuh atau Perdana Menteri tak tahu jawapan penuh. Banyak yang meleret-leret tanpa fakta tuntas. Ada masa sebut nama Akta pun tak jelas. Ayat pun kadang kadang cacamerba.

‘Kalau kualiti jawapan Perdana Menteri rendah, maka minat orang nak mendengar pun pasti rendah,” katanya.

Artikel berkaitan

PN tidak mampu tawan Pulau Pinang

Tidak Hadir Mesyuarat, Tengku Zafrul Nafi Tengok Piala Dunia

Rosmah dibenar dapatkan sementara pasport lawat cucu sakit

BNM kekalkan OPR 2.75 peratus

Mahkamah Tolak Permohonan Rosmah

Wan Saiful berkata demikian dalam hantaran di Facebooknya hari ini susulan membidas kenyataan Menteri Komunikasi dan Digital, Fahmi Fadzil berhubung ketidakhadiran pemimpin utama pembangkang pada sidang Dewan Rakyat khususnya ketika sesi pertanyaan Perdana Menteri.

Katanya, apa yang perlu diberi perhatian oleh Fahmi adalah memperbaiki sesi soal jawab Perdana Menteri bersama ahli-ahli Parlimen lain yang dikatakan terhad kepada beberapa pemimpin sahaja.

“
Untuk pengetahuan semua, sebenarnya semasa slot Pertanyaan Perdana Menteri hanya MP yang disebut oleh Speaker saja boleh bertanya soalan.

“Yang lain-lain tak boleh bertanya apa-apa dan Speaker hanya benarkan satu soalan tambahan daripada penyoal asal, serta satu lagi soalan tambahan dari pihak satu lagi. Amat jarang bilangan penyoal ditambah.

“Maksudnya, kalau giliran saya tanya soalan asal, hanya saya saja dari sebelah PN boleh tanya satu soalan tambahan, dan hanya seorang lagi dari kerajaan boleh tanya satu soalan selepas soalan saya. MP lain tak boleh.

“Alangkah baiknya kalau sesi ini diperbaiki supaya jadi seperti PMQ Westminster yang mana Ketua Pembangkang wajib diberi slot untuk menyoal PM?” katanya.

Terdahulu dalam satu hantaran di Facebook, Fahmi menzahirkan rasa kecewanya dengan membayangkan pembangkang tidak mengambil peluang dalam waktu pertanyaan Perdana Menteri.

Dalam pada itu, Wan Saiful menyifatkan Fahmi telah memberi gambaran salah berhubung ketiadaan tiga pemimpin pembangkang iaitu Ketuanya, Datuk Seri Hamzah Zainuddin; Ahli Parlimen Pagoh, Tan Sri Muhyiddin Yassin dan Ahli Parlimen Marang, Tan Sri Abdul Hadi Awang di Dewan Rakyat hari ini.


Kenapa Anwar tak arah polis, SPRM siasat Zahid isu LCS?

0

BANGI, Selasa – Ahli Parlimen Pendang, Datuk Awang Hashim mempersoalkan Datuk Seri Anwar Ibrahim yang tidak mengarahkan polis dan Suruhanjaya Pencegahan Rasuah Malaysia (SPRM) membuka kertas siasatan atau membuat pertuduhan terhadap Datuk Seri Dr Ahmad Zahid Hamidi.

Ia susulan Perdana Menteri sebagai Ketua Pembangkang sebelum ini didakwa amat lantang bersuara hingga menyatakan Ahmad Zahid yang kini Timbalan Perdana Menteri dan bekas Menteri Pertahanan sebagai pemimpin yang perlu menjawab isu Kapal Tempur Pesisir (LCS).

Menerusi penyataan pembelaan difailkan terhadap saman oleh Perdana Menteri, bekas Timbalan Menteri Sumber Manusia itu berkata, Anwar menyatakan Ahmad Zahid bersubahat dan bersekongkol dalam perolehan LCS selain menerima rasuah itu dirasakannya (Ahmad Zahid) lebih penting daripada negara.

“Satu konklusi jelas bahawa kerajaan plaintif (Anwar) akan cuba melindungi atau melengahkan penyelesaian isu membabitkan sekutu politik terkini, namun akan bingkas dan tegas terhadap seteru politik terutama Perikatan Nasional (PN).

Artikel berkaitan

Perbezaan fahaman, definisi perhutanan punca unjuran kehilangan hutan terlalu besar

Saudi sahkan pertemuan PM, Raja Salman dan Putera Mohammed

Penjualan Arak Di Kalangan Jurujual Muslim Semakin Berleluasa

50 Peratus Kawasan Berpenduduk Boleh Capai Liputan 5G

Isu kalimah Allah bakal jadi polemik – Al-Sultan Abdullah

“Maka ini yang dimaksudkan oleh defendan (Awang) sebagai strategi dan kaedah mengugut yang secara jelas bukannya merujuk kepada satu perlakuan jenayah, namun adalah strategi dan kaedah politik yang digunakan terutama dalam politik sebenar.

“Oleh demikian, kenyataan defendan adalah pandangan peribadi dan politik berdasarkan fakta yang sebenar,” katanya dalam penyataan pembelaan difailkan firma guaman mewakilinya, Tetuan Tengku Amalin & Faizi di Mahkamah Tinggi, semalam.

Pada 3 Mac lalu, Anwar, 76, yang juga Pengerusi Pakatan Harapan (PH) memfailkan saman menerusi Tetuan SN Nair & Partners selaku plaintif dengan menamakan Awang sebagai defendan tunggal.

Anwar mendakwa, bekas Timbalan Menteri itu mengeluarkan kenyataan fitnah apabila mendakwa sikap pendendam Perdana Menteri berhubung pendakwaan terpilih lebih teruk berbanding ketika pentadbiran pimpinan Tun Dr Mahathir Mohamad.

Awang membuat kenyataan berhubung pendakwaan terpilih itu ketika ditemui media di lobi Parlimen pada 21 Februari lalu.

Dengan merujuk pendakwaan terhadap bekas Ketua Penerangan BERSATU, Datuk Wan Saiful Wan Jan yang berdepan dua pertuduhan meminta dan menerima rasuah RM6.9 juta, Awang dilaporkan mendakwa, ia adalah permulaan daripada tindakan Perdana Menteri.

Awang berkata, pertuduhan ke atas Wan Saiful pada 21 Februari lalu hanya kira-kira tiga bulan daripada tarikh Anwar mengangkat sumpah sebagai Perdana Menteri pada 24 November 2022.

Beliau berkata, tindakan sepantas itu yang dimaksudkannya sebagai permulaan Perdana Menteri ke-10.

“Kontroversi paling besar dalam sejarah pentadbiran Dr Mahathir adalah Operasi Lalang pada 27 Oktober 1987, membabitkan penahanan ratusan orang termasuk pemimpin politik seperti Lim Kit Siang (DAP), mendiang Karpal Singh (DAP), (Datuk Dr) Ibrahim Ali (UMNO) dan Halim Arsyat (PAS).

“Operasi Lalang ini lanjutan daripada bantahan Dong Jiao Zong terhadap guru tiada kelayakan bahasa Cina dihantar oleh Kementerian Pendidikan (yang dipimpin Anwar ketika itu) ke Sekolah Rendah Jenis Kebangsaan Cina.

“Jika dibandingkan tindakan kontroversi kerajaan Dr Mahathir dengan tindakan kontroversi kerajaan plaintif ketika ini jelas menunjukkan dari jangka masa, kerajaan Dr Mahathir melakukan Operasi Lalang hanya enam tahun selepas dilantik sebagai Perdana Menteri.

“Pertuduhan terhadap seteru politik dibuat plaintif pula hanya dalam tempoh tiga bulan daripada tarikh pelantikan beliau sebagai Perdana Menteri,” katanya.

Awang menegaskan, dia tidak angkuh, namun hanya menyatakan pandangan peribadi dan politik berdasarkan fakta sebenar.

“Sememangnya plaintif memfailkan banyak saman atas isu politik. Gelaran ‘bapa saman negara’ adalah jolokan ‘in jest’ (gurauan) kepada seseorang yang memulakan satu trend baharu iaitu dalam kes ini menyaman pengkritik politik plaintif,” katanya. – Berita Harian


Kes, kluster Covid-19 meningkat, KKM saran pelajar, guru disaring

0

BANGI, Selasa – Kes Covid-19 meningkat mendadak, dengan 11 kluster pendidikan dilaporkan bagi Minggu Epidemiologi ketiga belas 2023 (ME13/2023) dari 26 Mac hingga 1 April lalu.

Peningkatan kes dan kluster Covid-19 itu berlaku berikutan pembukaan semula sesi persekolahan pada pertengahan Mac lalu serta pergerakan masyarakat yang banyak ketika musim cuti sekolah lalu.

Ketua Pengarah Kesihatan, Tan Sri Dr Noor Hisham Abdullah berkata, daripada 11 kluster pendidikan yang dilaporkan, enam kluster membabitkan institusi pendidikan Kementerian Pendidikan (KPM) iaitu tiga kolej dan masing-masing satu sekolah agama menengah, sekolah berasrama penuh dan sekolah menengah.

Lima lagi, katanya, adalah kluster pendidikan lain iaitu empat maktab dan satu TASKA.

Artikel berkaitan

Bila Pejuang Agama Mahu Haramkan Rokok?

Rakyat jijik perlakuan rasuah, pemimpin diingat jangan ulangi kesalahan sama

MyJPJ catat lebih 2.97 juta pengguna

Hawa nafsu mendorong penghasilan filem songsang – Pemerhati Politik

Rais saran Jawatankuasa Khas Dewan Negara bincang segera isu UEC

Ia menjadikan sejumlah 18 kluster dilaporkan dari ME 1/2023 hingga ME 13/2023.

Berikutan itu, Noor Hisham berkata, Kementerian Kesihatan (KKM) memberi penekanan kepada sektor pendidikan untuk meningkatkan aspek kesihatan termasuk kepentingan menjalani saringan bergejala terhadap pelajar, guru dan kakitangan sebelum masuk ke kawasan sekolah atau institusi.

“Ujian RTK-Ag ke atas murid, guru dan kakitangan perlu dijalankan mengikut strategi pengujian Covid-19 selain memperkasa ibu bapa untuk memantau status kesihatan anak dan bertanggungjawab untuk tidak menghantar anak ke sekolah jika bergejala.

“Institusi terbabit juga menjalankan penilaian risiko penularan jangkitan Covid-19 di institusi masing-masing dari semasa ke semasa supaya tindakan pencegahan dapat segera diambil,” katanya.

Beliau turut mengingatkan Pegawai Kesihatan Daerah supaya menjalankan siasatan dan penilaian risiko untuk menilai status penularan jangkitan bagi sekolah atau institusi pendidikan yang merekodkan kes positif .

Selain itu, tindakan pembersihan dan disinfeksi serta pengesanan kontak perlu dijalankan, di samping melaksanakan aktiviti kawalan dan pencegahan Covid-19.

Sementara itu, beliau berkata, jumlah kemasukan pesakit Covid-19, termasuk pesakit yang disyaki Covid-19 ke fasiliti kesihatan bagi setiap 100,000 penduduk, meningkat sebanyak 24.1 peratus pada ME 13/2023 berbanding ME 12/2023.

Beliau berkata, jumlah kemasukan pesakit Covid-19 ke hospital awam bagi setiap 100,000 populasi pada ME 13/2023, meningkat 80 peratus berbanding ME 12/2023 bagi pesakit kategori 1 dan 2 manakala kategori 3, 4 dan 5, meningkat sebanyak 33.3 peratus.

“Peratus pengisian katil fasiliti Covid-19 pada ME 13/2023 bagi katil bukan kritikal meningkat sebanyak 1.0 peratus; katil Unit Rawatan Rapi (ICU), tiada perubahan, kekal dengan 3.0 peratus.

“Peratusan pesakit Covid-19 memerlukan alat bantuan pernafasan (ABP) juga meningkat sebanyak 0.1 peratus,” katanya.

Beliau berkata, survelan Penyakit Seperti Influenza (ILI) dan Jangkitan Pernafasan Akut Teruk (SARI) bagi Covid-19 oleh KKM di lokasi sentinel seluruh negara mendapati, sebanyak 56 sampel ILI dikesan positif Covid-19 dengan kadar positif 8.51 peratus pada ME 13/2023.

“Tiada sampel SARI dikesan positif Covid-19 pada ME 13/2023,” katanya. – BERITAHARIAN


KKM akan bincang semula pelaksanaan cukai vape

0

BANGI, Selasa – Beberapa pandangan telah diberikan dari sudut kesihatan dan kepenggunaan terutama bagi golongan remaja.

Perdana Menteri, Datuk Seri Anwar Ibrahim ketika menjawab mengenai perkara itu di Dewan Rakyat hari ini berkata, pelaksanaan cukai ke atas penjualan cecair vape untuk rokok elektronik (e-rokok) pada kadar 40 sen setiap mililiter (ml) akan dikaji semula dalam persidangan Dewan Rakyat termasuk pembentangan Rang Undang-Undang (RUU) baharu bagi mengawal selia semua produk kawalan tembakau akan diteruskan.

“Bukan menolak, pada prinsipnya kita akan terus membentang rang undang-undang ini tapi tidak boleh lakukan kerana pada peringkat awal kita setuju disekalikan rang undang-undang ini dengan cukai vape.

“Namun, oleh kerana banyak bantahan maka kita telah mencadangkan Menteri Kesihatan runding semula dengan Ahli-Ahli Parlimen secara teliti dan dengan semua badan-badan kesihatan.

Artikel berkaitan

4 Kes Baharu XBB Dicatatkan Di Malaysia

“Gelombang Abah” lebih besar – Takiyuddin

KDN rampas pelbagai jenis Al-Quran tiada perakauan bernilai lebih RM1juta

Tiga TPM Cadangan Tidak Masuk Akal – Rosli Ramli

Penjawat awam, Menteri Kabinet tipu isytihar harta wajar letak jawatan – MCW

“Maksud melaksanakan bukan melengahkan untuk dilaksanakan pada tahun ini juga Insya-Allah,” katanya.

Beliau berkata demikian pada Waktu Pertanyaan Perdana Menteri di Dewan Rakyat hari ini bagi menjawab pertanyaan Ahli Parlimen Kuala Langat, Datuk Dr Ahmad Yunus Hairi berhubung justifikasi kerajaan melaksanakan cukai terhadap cecair vape.

Tambah Anwar, Jabatan Kastam masih akan menyelia ketat penjualan dan pengedaran produk cecair vape sehingga RUU baharu dibentang pada Mei nanti.

Dalam pada itu, kempen kesedaran tentang bahaya rokok elektronik dan vape perlu dipertingkat serta didedahkan kepada rakyat terutamanya golongan remaja.


Laman web Jabatan Imigresen digodam

0

KUALA LUMPUR, Selasa – Laman web rasmi Jabatan Imigresen (JIM) digodam penyerang yang menggelarkan diri sebagai ‘CaptainSmok3r’.

Ketua Pengarahn JIM, Datuk Ruslin Jusoh berkata, serangan siber berbentuk
defacement
 (perbuatan merosakkan permukaan) mengakibatkan muka hadapan laman web JIM ditukar kepada paparan imej yang lain sejak 2 pagi tadi.

Bagaimanapun, penggodam tidak berjaya menggodam perkhidmatan JIM yang lain seperti myIMMs, SSPI dan lain-lain yang tidak terkesan dengan serangan berkenaan.

Artikel berkaitan

Tumpahan minyak diesel punca 4 LRA henti tugas sementara

Azalina akui BN-PH kurang bersedia dalam perang media sosial

Tiada protes tidak bermakna mogok doktor kontrak gagal

Pengintip Israel : Hukuman Berat Kepada Tali Barut Israel!

Pejabat Perdana Menteri pandang serius tindakan pihak salah guna nama, kedudukan PMO

Menurut kenyataan, jabatan itu telah mengambil langkah pembetulan serta merta dengan menutup capaian laman web daripada akses orang ramai dan melakukan kerja baik pulih.

Susulan insiden itu, bahagian Teknologi Maklumat JIM turut mengadakan perbincangan dan kerjasama bersama pihak NACSA dan CyberSecurity dalam usaha JIM mengukuhkan laman web.

Ruslin menegaskan, tiada sebarang kebocoran maklumat berlaku dan menasihatkan orang ramai tidak membuat sebarang spekulasi yang boleh mengganggu ketenteraman awam.

Terdahulu jabatan itu menerusi hebahan di media sosial seawal pagi tadi memaklumkan laman webnya iaitu
www.imi.gov.my
 sedang diselenggara buat sementara waktu.


MAQIS sita 25 tan dada ayam Thailand dengan sijil halal diragui

0

BANGI, Selasa – Sebanyak
25 tan dada ayam sejuk beku tidak patuh syarat import dan tiada sijil halal disita.

Pengarah  Perkhidmatan Kuarantin dan Pemeriksaan Malaysia (MAQIS) Pulau Pinang, Muhammad Ikram Abd Talib berkata, produk itu disita dalam operasi di pintu Pangkalan Kontena Butterworth Utara (NBCT) pada Sabtu lalu.

25 tan dada ayam thailand yang disita akibat tidak mempunyai sijil halal yang jelas

Menurut Ikram Talib, siasatan lanjut ke atas produk dari Thailand itu mendapati 25 tan dada ayam sejuk beku tersebut diimport tanpa sijil patuh import dan sijil halal yang jelas.

Beliau berkata, MAQIS menerusi pasukan penguatkuasa sering membuat pemantauan yang rapi di setiap pintu masuk NBCT sebelum menemui kontena produk makanan berkenaan.

Artikel berkaitan

Kuza, Kuni diarah failkan pembelaan terhadap saman fitnah

Masjid Biru Istanbul dibuka semula buat umat Islam

Astro Radio Catat Peningkatan Jumlah Pendengar Melebihi 16 Juta

Bunuh suami kekasih, tanam mayat selepas hubungan sulit terbongkar

Rayuan Najib dapatkan dokumen bank didengar 16 Mac 2022

Ekoran itu, pihak MAQIS terpaksa menyita bahan import terbabit bagi menjalankan tindakan lanjut.

Sehubungan itu, pihaknya juga sentiasa komited dalam menjalankan tugasan tersebut bagi memastikan kesemua pintu sempadan negara dapat dikawal dengan baik serta produk keluaran pertanian yang dibawa masuk  itu mempunyai syarat dan peraturan yang ditetapkan.

Ini kerana, pihaknya mahu produk yang dibawa masuk ke dalam negara mempunyai tahap keterjaminan yang berkualiti dan makanan diyakini selamat buat rakyat.


Mas Ermieyati dilantik Pengerusi PAC

0

BANGI, Selasa  –
Dewan Rakyat bersetuju sebulat suara untuk melantik Ahli Parlimen Masjid Tanah, Mas Ermieyati Samsudin sebagai Pengerusi Jawatankuasa Kira-kira Wang Negara (PAC).

Beliau merupakan wanita kedua mengetuai PAC selepas bekas Ahli Parlimen Parit Sulong, Noraini Ahmad.

Dalam undian secara undi suara itu,
Mas Ermieyati yang juga bekas Timbalan Menteri di Jabatan Perdana Menteri (Parlimen dan Undang-undang) menggantikan Ahli Parlimen Ipoh Timur, Wong Kah Woh daripada PH yang memegang jawatan itu dalam pentadbiran sebelum ini.

Sementara itu, Ahli Parlimen Kluang, Wong Shu Qi dari Pakatan Harapan diundi sebagai Timbalan Pengerusi PAC yang baharu.

Artikel berkaitan

Radzi Jidin kekal Ahli Parlimen Putrajaya

Dong Zong Desak Kerajaan Percepatkan Peruntukan

Longgar kemasukan pelawat China, jangan gadai keselamatan negara – PEMBELA

Najib, Zahid Dalang Ketidakstabilan Politik Negara – Wan Saiful

Memperingati ulang tahun kesembilan tragedi MH17

Selain Pengerusi dan Timbalan Pengerusi, jawatankuasa itu akan merangkumi enam hingga 12 ahli yang dicalonkan oleh jawatankuasa pemilihan yang ditubuhkan.

PAC sebelum ini diketuai Kah Woh yang kini merupakan Ahli Parlimen Taiping dan timbalannya ialah bekas Ahli Parlimen Beaufort, Datuk Seri Azizah Mohd Dun.


Melaka larang kakitangan bawa telefon bimbit ketika mesyuarat

0

BANGI, Selasa – Melaka menguatkuasakan empat pendekatan baharu kepada kakitangan agensi kerajaan negeri itu termasuk memulakan setiap mesyuarat dengan bacaan al-Fatihah serta dilarang membawa masuk telefon bimbit ke dalam mesyuarat.

Arahan itu dikeluarkan Ketua Menteri Melaka, Datuk Seri Ab Rauf Yusoh dalam satu kenyataan hari ini.

Dua lagi ketetapan baharu adalah memperdengarkan bacaan surah itu pada pukul 8 pagi, setiap hari bekerja iaitu dari Isnin hingga Jumaat serta memperdengarkan nyanyian lagu kebangsaan dan lagu negeri setiap Isnin.

“Ketetapan baharu ini juga adalah selari dengan penghayatan nilai-nilai Islam dalam perkhidmatan awam dan memupuk rasa kecintaan kepada negara dan bangsa.

Artikel berkaitan

Ahli Dewan Diraja Selangor tuntut Sanusi mohon maaf secara terbuka

Penjawat awam diseru bawa perubahan kembalikan Malaysia ke tahap gemilang

Selangor sedia hadapi kenaikan bahan binaan 180 peratus

Mazlan Bujang Keluar BERSATU

Belanjawan 2023: Tanah terbiar Felda, Felcra, Risda digunakan untuk penghasilan makanan

“Setiap jabatan dan agensi kerajaan negeri diwajibkan memulakan setiap mesyuarat dengan bacaan al-Fatihah dan memperdengarkan bacaan surah itu pada pukul 8 pagi, setiap hari bekerja iaitu dari Isnin hingga Jumaat.

“Selain itu, kakitangan juga wajib memperdengarkan nyanyian lagu Negaraku dan Melaka Maju Jaya pada pukul 10 pagi setiap hari Isnin dan perlu berdiri hormat ketika lagu tersebut dimainkan,” katanya.

Katanya yang juga Ahli Dewan Undangan Negeri (ADUN) Tanjung Bidara, arahan larangan membawa masuk telefon bimbit ke dalam mesyuarat adalah bagi memastikan kerahsiaan maklumat kerajaan.

Ujarnya, lebih-lebih lagi melibatkan mesyuarat rahsia atau sulit yang dipengerusikan oleh Ketua Menteri.

Sebelum ini, Ab. Rauf, 61, sah mengangkat sumpah sebagai Ketua Menteri Melaka Ke-13 di Pejabat Yang Dipertua Negeri Melaka, Seri Negeri, Ayer Keroh di sini, kira-kira pukul 3.33 petang, Jumaat lalu.

Istiadat angkat sumpah beliau yang juga Pengerusi Badan Perhubungan UMNO Melaka itu berlangsung di hadapan Yang di-Pertua Negeri, Tun Mohd Ali Rustam.


Muat turun aplikasi Saudi Visa Bio untuk urusan visa haji

0

BANGI, Selasa – Bakal jemaah haji perlu memuat turun aplikasi Saudi Visa Bio untuk tujuan permohonan visa haji pada tahun ini susulan penguatkuasaan kerajaan Arab Saudi.

Menerusi satu kenyataan Pengarah Eksekutif Haji, Tabung Haji (TH), Datuk Seri Syed Saleh Syed Abdul Rahman berkata, aplikasi itu boleh dimuat turun menerusi Google Play Store atau Apple App Store.
Tambah beliau, aplikasi itu merupakan inovasi baharu yang diperkenalkan kerajaan Arab Saudi pada musim haji tahun ini untuk memudahkan permohonan visa selain memendekkan tempoh prosedur kemasukan bakal haji ke Tanah Suci melalui Jeddah dan Madinah.

Permohonan visa melalui aplikasi itu mempunyai empat proses mudah iaitu melengkapkan alamat e-mel, memuat naik imbasan muka surat butiran peribadi dalam pasport Malaysia, imbasan muka dan imbasan 10 jari (biometrik).
“Bakal haji akan menerima e-mel pengesahan pendaftaran daripada Kementerian Luar Arab Saudi apabila maklumat peribadi berjaya dimuat naik ke dalam aplikasi tersebut melalui e-mel yang didaftarkan.
“Bakal haji juga diingatkan untuk terus menyerahkan pasport mereka kepada Tabung Haji (TH) setelah mendapat pengesahan ini bagi TH memproses visa bakal haji berkenaan,” ujarnya.
Syed Saleh berkata, Malaysia merupakan antara lapan negara terawal di dunia selain Indonesia, Bangladesh, Pakistan, Kuwait, United Kingdom, Tunisia dan Maghribi yang dipilih untuk projek perintis itu.

Ia mengambil kira reputasi Malaysia sebagai antara pengendali haji terbaik dunia yang telah menerima pelbagai pengiktirafan antarabangsa dan kemudahan daripada kerajaan Arab Saudi.
Maklumat lanjut mengenai penggunaan aplikasi Saudi Visa Bio boleh diperoleh menerusi laman web rasmi
www.tabunghaji.gov.my
 atau media sosial rasmi TH selain menghubungi Tabung Haji Contact Centre (THCC) di talian 03-6207 1919 untuk perkhidmatan TH yang lain.

Artikel berkaitan

Semak Semula Perkara 152 dan Akta 342

8,000 permohonan warganegara diluluskan setakat Mei tahun ini

Fasa Peralihan Endemik Ditangguh

Ismail Sabri belum putuskan pertahan jawatan Naib Presiden UMNO

Henti bangkitkan isu perkauman dan agama, titah Tuanku Muhriz


myIDENTITY bantu SPA saring maklumat tepat pemohon

0

BANGI, Selasa – Sistem yang dimiliki Jabatan Pendaftaran Negara (JPN), myIDENTITY yang wujud sejak tahun 2012 membantu Suruhanjaya Perkhidmatan Awam (SPA) mengenal pasti maklumat tepat individu yang memohon jawatan dalam perkhidmatan awam.
Menurut kenyataan JPN, pengintegrasian sistem ini membolehkan SPA melaksanakan semakan pengesahan taraf kewarganegaraan pemohon yang merupakan keperluan wajib kerana jawatan dalam sektor awam yang dikhaskan untuk rakyat Malaysia.
“JPN sentiasa berhubung dan berkerjasama dengan pihak SPA sekiranya didapati pemohon mengemukakan maklumat tidak tepat dan melakukan kesalahan-kesalahan berkaitan dokumen pengenalan diri di bawah akta atau peraturan-peraturan yang dikuatkuasakan oleh jabatan ini.
“JPN menyediakan kemudahan Sistem myIDENTITY kepada agensi-agensi kerajaan bagi tujuan perkongsian data asas individu.

“Kemudahan ini membolehkan agensi yang mendapat akses membuat semakan silang antara data pelanggan agensi dengan data JPN untuk mengesahkan kesahihan maklumat peribadi pelanggan berkenaan,” menurut kenyataan itu.
Sehingga kini, terdapat 51 agensi diberikan akses kepada sistem myIDENTITY manakala bagi agensi yang tidak mempunyai akses, mereka boleh memohon semakan data kepada JPN.
Menurut akhbar tempatan, SPA berjaya mengesan dan menyekat cubaan lebih 46,000 individu, termasuk warga asing dan mereka yang menggunakan identiti palsu untuk memohon kerja dalam sektor awam sejak 2020 hingga 15 Mac lalu.
Mereka adalah antara 2.2 juta pemohon yang mengisi maklumat peribadi bagi memohon kekosongan perjawatan yang ditawarkan dalam sektor perkhidmatan awam bagi tempoh lebih dua tahun lepas.


Pemuda ISMA bantah KKM keluarkan cecair nikotin daripada Akta Racun

0

BANGI, Selasa –
Keputusan Kementerian Kesihatan (KKM)  meminda Rang Undang-Undang berkaitan nikotin di dalam vape hanya akan merancakkan lagi pasaran vape di Malaysia.

Sehubungan itu, Pemuda ISMA membantah keputusan KKM yang meminda Rang Undang-Undang berkaitan nikotin di dalam vape kerana ia bertentangan dengan peranan KKM yang menganjurkan cara hidup yang sihat dalam kalangan masyarakat khususnya golongan belia.

Pemuda ISMA dalam satu kenyataan kepada  media berkata, KKM wajar mengekang sepenuhnya ruang pasaran vape di negara ini yang memang memberi impak buruk kepada tahap  kesihatan.

Artikel berkaitan

Lebih RM72.5 juta disalur ke Sekolah Swasta Cina sejak tahun 2019

Laman web Jabatan Imigresen digodam

Sindiket seludup minyak diesel, tumpas

MCA Minta Papan Tanda Baharu Kerana Tiada Tulisan Cina

PRN: MUDA, PSM kerjasama beri pilihan baru kepada pengundi

Ketuanya, M Riduan Muhammad menyifatkan keputusan yang dibuat berhubung isu cecair nikotin berkenaan adalah satu tindakan yang bertentangan dengan peranan KKM yang sedia ada.

Tambah beliau, KKM sewajarnya menjadi wadah dalam menganjurkan cara hidup yang sihat dalam kalangan masyarakat terutama buat golongan belia di negara ini.

Sehubungan itu, Pemuda ISMA juga bimbang akibat daripada tindakan gelojoh KKM ini bakal mengundang kesan negatif terhadap pembentukan generasi Ummah yang sihat serta produktif.

Ini kerana, pemuda merupakan antara generasi masa depan yang bakal menentukan kejayaan dan keberhasilan negara kelak.

Justeru, Pemuda ISMA tampil mempersoalkan adakah KKM sudah bersedia untuk menanggung akibat terhadap  tiga ratus ribu pelajar sekolah dan pemuda yang mudah terjebak dengan penggunaan vape.


Rokok elektronik beri impak negatif kepada generasi muda

0

BANGI, Selasa –
Satu tindakan yang mengecewakan rakyat. Itu pandangan Ketua Wanita BERJASA, Dr Fadhilah Ashaari berhububg keputusan kerajaan melaksanakan cukai ke atas penjualan cecair vape untuk rokok elektronik (e-rokok) pada kadar 40 sen setiap mililiter (ml).

Katanya, cukai yang dilaksanakan itu mempunyai impak negatif terhadap pembinaan generasi negara selain boleh mengakibatkan ketagihan.

“Nikotin mempunyai kesan merangsang otak untuk pengeluaran hormon dopamine yang mendatangkan rasa gembira dan bahagia.

“Satu perbuatan yang mungkin bermula dengan perasaan ingin mencuba menghisap vape dalam kalangan remaja, akhirnya akan menyebabkan anak-anak ini terjebak dengan perbuatan tersebut berulang kali kerana keseronokan yang dirasai.

Artikel berkaitan

‘Separuh jiwaku telah mati’ luah Hassan Karim dalam puisi

Wang BAP dilarikan akan diganti, diagihkan sebelum Mac

PAS Terengganu pastikan ahli politik mohon tauliah MAIDAM

Pengeluaran Telur Kurang

Sebar ajaran bukan Islam kepada orang Islam boleh diambil tindakan

“Ketagihan yang terhasil akan bertambah teruk apabila pada satu masa mereka mendapati bahawa mereka memerlukan perisa lain dengan dos nikotin yang lebih tinggi, untuk mendapat rasa kepuasan yang sama secara beransur-ansur.

“Mungkin kebanyakan orang tidak perasan ia terjadi,” katanya.

Beliau berkata demikian dalam satu pesanan ringkas kepada TV Pertiwi ketika diminta megulas berhubung pelaksanaan cukai vape yang berkuatkuasa pada 1 April lalu.

Tambahnya, simptom-simptom ketagihan akan menjadi tidak terkawal sehingga mengenai tingkah laku, perasaan dan fikiran sekiranya penggunaan vape dengan cecair nikotin ini, bertambah teruk atau tidak terkawal.

Sementara itu, Fadhilah berkata, masyarakat sudah cukup terbeban dengan ketagihan rokok, dadah, permainan dalam talian, penggunaan media sosial melampau, pornografi dan seks bebas yang menjadi faktor yang mengganggu pendidikan serta perkembangan kanak-kanak, remaja serta orang muda.

Justeru, beliau menyeru kerajaan menggunakan segala kuasa bagi memastikan pembinaan rakyat yang sejahtera dengan identiti nasional berteraskan perlembagaan dan bukannya membuka jalan agar masyarakat menjadi lebih rosak.


Rokok elektronik rosakkan generasi walaupun kerajaan peroleh untung

0

BANGI, Selasa –
Perlaksanaan cukai ke atas penjualan cecair vape untuk rokok elektronik (e-rokok) seolah-olah membenarkan kerosakan generasi
 sekali gus membahayakan nyawa biarpun kerajaan mendapat keuntungan daripada cukai tersebut.

Presiden BERJASA, Zamani Ibrahim berkata, sebagai Kerajaan Madani, beliau tidak dapat membayangkan garis panduan dan nilai timbang yang digunakan kerajaan bahkan kerajaan terdahulu telah berusaha membincangkan pencegahan bagi aktiviti tersebut.

“Antara keuntungan duit dengan kerosakkan generasi yang akan membahayakan nyawa. Pakar-pakar telah pun menyatakan bahawa rokok dan vape ini sama bahaya.

“Bahkan kerajan sebelum ini telah berusaha untuk membawa pencegahan daripada berleluasanya rokok sehingga akan dibincangkan di Parlimen untuk mengatasi serta membasmi aktiviti merokok.

Artikel berkaitan

MRSM berbayar tidak ambil hak golongan B40

MH17 : Ukraine – Russia bertemu muka buat pertama kali depan hakim ICJ

Titah Agong beri mesej jelas kepada ahli politik agar serius urus negara, pelihara perpaduan

Ucapan berbaur perkauman, Lim Guan Eng disiasat bawah Akta Hasutan

Isu Mogok: Dr Zaliha sedia bersemuka petugas kesihatan

“Ini kerana telah terbukti rokok bahaya dan bahayanya sama dengan vape,” katanya melalui video ringkas di TikTok.

Rokok elektronik. Gambar hiasan

Tambahnya, Kerajaan Madani juga tidak menggunakan perbandingan tentang kaedah yang berbahaya dan kaedah utama antara keuntungan duit atau kebinasaan generasi yang perlu diselamatkan.

Ujar Zamani lagi, sepatutunya kerajaan menjaga lima syarak utama sebagai pemimpin iaitu agama, nyawa, akal dan keturunan dan harta malah pandangan agama juga seharusnya diambil kira dalam pelaksanaan cukai ini.

“Mengapa kita tidak mengambil pandangan agama, pandangan syariah sebagai latar belakang sudut pandang Kerajaan Madani mendahulukan pandangan agama daripada untung duit?

“Ini yang saya hairan sehingga kita nampak seolah-olah kerajaan mempunyai fahaman liberal yang mendasari gaya fikir gaya bertindak,” katanya.

Menurut beliau, sekiranya keuntungan cukai diutamakan maka generasi akan rosak daripada aktiviti rokok elektronik yang terbukti membahayakan nyawa dan kesihatan.

Tegasnya, Perdana Menteri, Datuk Seri Anwar Ibrahim seharusnya memikirkan semula perkara ini melalui kuasanya bagi menyelamatkan generasi yang ada rosak binasa daripada mendahulukan keuntungan duit semata-semata.

Terdahulu, kerajaan melaksanakan cukai ke atas penjualan cecair vape untuk rokok elektronik (e-rokok) pada kadar 40 sen setiap mililiter (ml) yang diumumkan menerusi notis warta Kerajaan Persekutuan yang berkuat kuasa pada 1 April 2023.


Sanusi janji bayar ganti rugi RM120,000 kepada Mahfuz

0

BANGI, Selasa – Menteri Besar Kedah, Datuk Seri Muhammad Sanusi Md. Nor sedia membayar ganti rugi berjumlah RM120,00 kepada bekas Ahli Parlimen Pokok Sena, Datuk Mahfuz Omar seperti ditetapkan Mahkamah Rayuan Putrajaya semalam.

Katanya, beliau akan bertanggungjawab untuk melunaskan tuntutan saman fitnah itu selepas mahkamah mendapati beliau bersalah.

“Apabila sudah didapati bersalah, menjadi tanggungjawab saya untuk melunaskan tuntutan mereka. Saya akan berusaha membayar berapa pun harganya.

“Mengambil mudah atau mengendurkan tekad perjuangan hanya kerana kepentingan politik, takut hilang sokongan atau membiarkan rakyat negeri ini terjebak menjadi kaki judi tidaklah sekali-kali,” katanya.

Artikel berkaitan

Ismail Sabri konsisten tak bersetuju keputusan PAU2022

Peguam Fail Rayuan Isu Keabsahan Sekolah Vernakular

PAS umum tukar MB, TMB Kelantan lepas pilihan raya

Curi air pili bomba, kontraktor bayar kompaun RM100

Agong titah perhebat bendung aktiviti jenayah, sama-sama jaga kedaulatan negara

Menerusi kenyataan di Facebook hari ini, Muhammad Sanusi berkata, tindakan yang dikenakan itu tidak sesekali mengendurkan perjuangan beliau dalam membanteras judi di Kedah.

Mengulas lanjut, katanya, sebagai ahli dan pimpinan PAS,
pihaknya tidak sama sekali mengambil mudah isu berkaitan judi selepas kerajaan negeri menutup sepenuhnya operasi premis perjudian.

Pada 9 Oktober 2019, Mahfuz memfailkan saman itu berdasarkan hantaran dibuat Muhammad Sanusi melalui akaun Facebook pada 30 Julai 2019 yang mengaitkan Mahfuz selaku wakil rakyat bagi Parlimen Pokok Sena dalam isu pemindahan premis judi Sport Toto ke kawasan itu.

Mahfuz juga mendakwa, Muhammad Sanusi menerbitkan satu video berdurasi tujuh minit 57 saat di akaun Facebook pada 27 Julai 2019 memaparkan sekumpulan individu membantah pembukaan cawangan Sport Toto di Pokok Sena sambil memegang sepanduk yang tertera nama plaintif.

Berikutan itu, Muhammad Sanusi yang juga Ketua Pengarah Pilihan Raya PAS Pusat menjelaskan, sebagai ahli dan pimpinan PAS, beliau serius dengan usaha membanteras kegiatan perjudian di Kedah sebaik mengambil alih kerajaan negeri pada 17 Mei 2020.

Katanya, satu langkah besar dibuat mulai 2021 hingga 2022 untuk memberhentikan pengeluaran lesen premis perjudian di seluruh Kedah, apabila lesen sedia ada tamat beransur-ansur daripada 2021 sehingga Disember 2022.


Suhakam setuju hukuman mati mandatori dimansuhkan

0

BANGI, Selasa –
Pemansuhan hukuman  mati mandatori di negara ini mendapat dua sisi sambutan berbeza, ada yang menyambut baik tindakan itu dan ada yang menentang keras untuk ia tidak dimansuhkan.

Namun, sambutan baik terhadap tindakan ini dinyatakan oleh Suruhanjaya Hak Asasi Manusia (Suhakam) yang jelas mengalu-alukan keputusan pemansuhan hukum mati mandatori bagi sebelas kesalahan berkenaan.

Menurut kenyataan di laman rasmi Facebook suruhanjaya itu, pihaknya menyifatkan usaha terhadap pemansuhan hukuman mati mandatori bagi sebelas kesalahan adalah sejajar dengan tindakan advokasi suruhanjaya berkenaan.

Artikel berkaitan

Penyertaan KJ beri kelebihan kepada PN

‘Duta Madani Perpaduan’ murid sekolah pupuk semangat perpaduan – Fadhlina

Penggunaan kalimah Allah akan dibincangkan dalam mesyuarat Kabinet

Perkenal nama bersesuaian pada makanan bukan halal

Lapan Unit Rumah Flat Sri Johor, Cheras Terbakar

Malah selaras dengan Perkara Lima Perlembagaan Persekutuan yang telah menggariskan kerangka komprehensif bagi melindungi kebebasan asasi semua rakyat Malaysia.

Di samping itu, Suhakam turut menzahirkan rasa penghargaan terhadap penglibatan pesuruhjaya dan mantanya sebagai ahli JawatanKuasa Khas bagi mengkaji apakah hukuman alternatif yang lain dalam menggantikan hukuman mati mandatori itu serta menjadi input kepada Rang Undang-Undang tersebut.

Suhakam turut percaya bahawa usaha pemansuhan ini merupakan antara langkah yang positif dan membawa kepada ratifikasi Konvensyen Pertubuhan Bangsa-Bangsa Bersatu Menentang Penyeksaan dan Layanan atau Hukuman Lain yang Zalim, Tidak Berperikemanusiaan atau Menjatuhkan Maruah (UNCAT).

Dewan rakyat pada 1 April lalu meluluskan Rang Undang -Undang Pemansuhan Mati Mandatori

Pada Isnin lalu, Dewan Rakyat telah bersepakat meluluskan Rang Undang-Undang (RUU) Pemansuhan Hukuman Mati Mandatori 2023.

Kelulusan RUUU itu juga merupakan hasil suara persetujuan selepas bacaan kali ketiga oleh Timbalan Menteri Undang-Undang dan Reformasi Institusi, Ramkarpal Singh dan dibahas oleh 10 Ahli Parlimen yang lain.


Tiada wawasan akhirat jika bersara atas faktor usia – Abdul Hadi

0

BANGI, Selasa – Bersara daripada perjuangan kerana faktor usia disifatkan sebagai teori barat sekular dan tidak berwawasan akhirat.

Presiden PAS, Tan Sri Abdul Hadi Awang berkata, para rasul tidak bersara daripada melaksanakan tugas mereka disebabkan faktor usia dan yang paling utama mereka mempunyai wawasan akhirat yang kekal abadi.

“Saranan sedemikian wajib ditolak, sekalipun yang mengatakan itu bertaraf ahli falsafah, pemikir, ilmuwan, profesor dan sebagainya, kerana ilmu mereka tanpa berpandukan hidayah.

“Ukuran mereka itu hanyalah faktor umur, bukan faktor mukallaf,” katanya menerusi Minda Presiden PAS hari ini.

Artikel berkaitan

Muda terkilan tidak dijemput ke mesyuarat Sekretariat Kerajaan Perpaduan

Solat sunat gerhana matahari diadakan tengah hari ini

Maut sewaktu perjalanan mendaftar universiti

Hukuman salah laku ADUN Sungkai dikekalkan

Perbicaraan himpunan ‘Mana Kapal LCS?’

Abdul Hadi berkata, al-Quran menceritakan bahawa semua rasul berdakwah serta berpolitik dalam menghadapi kerajaan dan rakyat pada zaman masing-masing sepanjang hayat, sehingga tamat ajalnya di alam dunia.

Jelasnya, hanya sejumlah kecil dalam kalangan rasul yang sempat memimpin negara manakala sebahagian besarnya tidak berkesempatan sehinggakan mereka wafat dan sebahagian lagi bersama pemerintah tanpa memimpin negara.

“Nabi Daud AS menjadi khalifah, Nabi Sulaiman AS pula menjadi raja dan Nabi Muhammad SAW memimpin serta memerintah negara dengan adil bersama petunjuk Allah SWT. Mereka semua berdakwah dan berpolitik sehingga wafat.

“Manakala Nabi Ibrahim AS, Nabi Musa AS, Nabi Harun AS dan lain-lain tidak sempat melihat kerajaan berdaulat yang menjadikan kitab Allah sebagai petunjuk dan terus berjuang sehingga masing-masing wafat.

“Nabi Nuh AS berdakwah dan berjuang sehingga 950 tahun lamanya tidak bersara sehingga baginda wafat,” kata Abdul Hadi.

Abdul Hadi menjelaskan, para rasul itu menjadi ikutan dan teladan kepada seluruh manusia dengan berdakwah membawa Islam yang sempurna bagi menyelamatkan dan mengajak manusia kepada perkara yang baik dan mencegah kemungkaran.

“Khususnya, kemungkaran yang dilakukan oleh pihak yang memerintah negara melibatkan aspek politik yang menyebabkan kemungkaran yang besar menimpa umat dan negara,” tegasnya.


Zahid lantik ‘orang’ sendiri kukuhkan kedudukan

0

BANGI, Selasa – Kemelut pertukaran Ketua Menteri Melaka dikatakan antara ‘langkah’ Presiden UMNO, Datuk Seri Ahmad Zahid Hamidi untuk mengukuhkan kedudukan beliau sebagai presiden parti.

Bekas Ketua Pemuda UMNO, Khairy Jamaluddin Abu Bakar mendakwa, Ahmad Zahid mahu memastikan semua Menteri Besar atau Ketua Menteri terdiri daripada ‘orangnya’.

“Saya melihat  ini adalah langkah Ahmad Zahid untuk kukuhkan kedudukannya. Sekarang  MKT semua majoriti adalah orang dia. Lepas ini dia nak pastikan bahawa di negeri pengerusi-pengerusi perhubungan pun dan Ketua Menteri juga adalah orang dia dan inilah masa yang terbaik,” katanya.

Beliau berkata demikian melalui siaran podcast ‘Keluar Sekejap’ episod kesembilan bersama bekas Ketua Penerangan UMNO, Shahril Sufian Hamdan.

Artikel berkaitan

MB Selangor dijangka mengadap Sultan Selangor sebelum 25 Jun

Rayuan tunggakan cukai Najib, anak didengar 14 Jun

Arahan tulisan Jawi di papan tanda tidak langgar Perlembagaan Persekutuan

Menteri Luar Turki selar pihak tutup mata, subahat bakar Quran

Menteri Kabinet Yang Bercuti Diarah Pulang Malaysia Segera

Khairy dalam masa sama turut mengakui agak terkilan dengan cara Sulaiman Md Ali ‘disingkirkan’ apabila Ahmad Zahid menjelaskan peletakan jawatan itu disebabkan oleh faktor kesihatan.

Namun, beliau mengakui Sulaiman tidak mampu mengatasi pengaruh politik yang dimiliki Abd Rauf yang hanya menunggu masa untuk merampas kedudukan tersebut.

Pada Jumaat lalu, Ahli Dewan Undangan Negeri (ADUN) Tanjung Bidara, Datuk Seri Ab Rauf Yusoh mengangkat sumpah sebagai Ketua Menteri Melaka ke-13 di Dewan Sri Utama Pejabat Tuan Yang Terutama Yang di-Pertua Negeri Melaka di Ayer Keroh.

Istiadat Pengurniaan Surat Acara Pelantikan dan Angkat Sumpah Jawatan, Taat Setia serta Sumpah Rahsia berkenaan dilakukan di hadapan Yang di-Pertua, Tun Mohd Ali Rustam.


10 Exco kerajaan negeri Melaka angkat sumpah

0

BANGI, Rabu – Seramai 10 Ahli Dewan Undangan Negeri (ADUN) Melaka selesai mengangkat sumpah sebagai ahli Majlis Mesyuarat Kerajaan Negeri (EXCO) hari ini.

Pelantikan itu sekali gus membentuk kerajaan perpaduan di Melaka yang kini diketuai Ketua Menteri, Datuk Seri Ab Rauf Yusoh.

Lapan ADUN dilantik semula menganggotai barisan Exco negeri manakala tiga lagi lantikan baharu.

Artikel berkaitan

Pecah monopoli tidak beri kesan pengurangan tenaga kerja

31,600 kuota haji Malaysia bagi musim 1444H/2023M

Polis rakam keterangan 3 individu kes curi wang BAP RM109,000

Bawa pulang rakyat Malaysia jika konflik di Sudan bertambah tegang

Isma Melaka Sentiasa Bersiap Siaga Bantu Mangsa Banjir

FOTO: Facebook Ab Rauf Yusoh

Ab Rauf yang juga ADUN Tanjung Bidara mengangkat sumpah jawatan sebagai Ketua Menteri, Jumaat lalu akan mengetuai portfolio Perancang Ekonomi, Kewangan, Hal Ehwal Tanah, Agensi Bukan Kerajaan, Pelaburan, Perindustrian dan Pembangunan TVET.

Mendahului senarai ADUN yang mengangangkat sumpah jawatan dan sumpah simpan rahsia hari ini adalah ADUN Paya Rumput, Datuk Rais Yasin yang dilantik sebagai Exco Kanan bagi portfolio Perumahan, Kerajaan Tempatan, Saliran, Perubahan Iklim dan Pengurusan Bencana.

FOTO: Melaka Hari Ini

Ia disusuli ADUN Telok Mas, Datuk Abdul Razak Abdul Rahman di bawah portfolio Exco Pelancongan, Warisan, Seni dan Kebudayaan; ADUN Merlimau, Dr Muhamad Akmal Saleh (Exco Kemajuan Desa, Pertanian dan Keterjaminan Makanan) dan ADUN Pengkalan Batu, Datuk Kalsom Nordin (Exco Pembangunan Wanita, Keluarga dan Komuniti).

Turut dilantik semula, ADUN Gadek, VP Shanmugam (Exco Belia, Sukan dan NGO), ADUN Machap Jaya, Ngwe Hee Sem (Exco Kesihatan, Sumber Manusia dan Perpaduan) serta ADUN Ayer Molek, Datuk Rahmad Mariman (Exco Pendidikan, Pengajian Tinggi dan Hal Ehwal Agama).

FOTO: Melaka Hari Ini

Tiga ADUN baharu dilantik adalah ADUN Asahan, Fairul Nizam Roslan bagi portfolio Exco Sains, Teknologi, Inovasi dan Komunikasi Digital), ADUN Ayer Limau (Datuk Hameed Mytheen Kunju Basheer sebagai (Exco Kerja Raya, Insfrastruktur, Kemudahan Awam dan Pengangkutan).

Manakala satu-satunya wakil tunggal Pakatan Harapan (PH) daripada DAP, ADUN Kesidang, Seah Shoo Shin sebagai Exco Pembangunan Usahawan, Koperasi dan Hal Ehwal Pengguna.

FOTO: Melaka Hari Ini

Istiadat mengangkat sumpah jawatan dan sumpah simpan rahsia diadakan di hadapan Yang di-Pertua Negeri, Tun Mohd Ali Mohd Rustam di Dewan Istiadat Negeri di Seri Negeri.

Sementara itu, dua penyandang  EXCO yang  digugurkan ialah ADUN Serkam, Datuk Zaidi Attan serta ADUN Rembia, Datuk Muhamad Jailani Khamis.